Minuri/sinhala-corpus-wikipedia huggingface dataset:
Don Peter,1995
Joseph Vaz – India’s First & Greatest Missionary – R
Lesser 1992
Joseph Vaz, Apostle of Sri Lanka – Jean Olwen Maynard ,2001
The Apostle of Ceylon- Tr Ambrose Cator 1913
A Saint for the New India – Charles Gasbarri, 1961

මූලාශ්‍ර
ඔපෙක් යනු ලොව ඛනිජ තෙල් අපනයනය කරන්නන් ගේ සංවිධානයයි
වර්තමානයේ ලොව මහද්වීප තුනක් පුරා පැතිරුණු ඛනිජ තෙල් නිෂ්පාදනය හා අපනයනය කරන රාජ්‍යයන් 13 ක් මෙහි සාමාජිකත්වය දරයි
ආසියානු, ඇමරිකානු සහ අප්‍රිකානු මහද්වීපය පුරා මෙම රාජ්‍යයන් පැතිර තිබේ
ඇල්ජීරියාව, ඇන්ගෝලාව, කොන්ගෝව, ගුවානා, ගැබොන්, ඉරානය, ඉරාකය, කුවේටය, ලිබියාව, නයිජීරියාව, සෞදි අරාබිය, එක්සත් අරාබි එමීර් රාජ්‍යය සහ වෙනිසියුලාව යන රටවල් ඔපෙක් සංවිධානයේ සාමාජිකයෝ වෙති
මිලියන 484 ක ජනගහනයක් සහිත මෙම ඔපෙක් සාමාජික රටවල් වල ප්‍රධානතම වෙළෙඳ හා අපනයන ද්‍රව්‍ය ඛණිජ තෙල්ය
එසේම එම රටවල සමස්ත ආර්ථික, සමාජීය හා දේශපාලන සංවර්ධනය අපනයන ආදායම මත රදා පවතී
ඛනිජ තෙල් වලින් ලබන ආදායම කර්මාන්ත සහ ආර්ථික සංවර්ධනය සඳහා මෙන්ම එම රටවල ජනගහනයට සරිලන රැකියා අවස්ථා සැපයීමට හා අධ්‍යාපන මෙන්ම සෞඛ්‍ය පහසුකම් සැපයීමටද තුඩුදෙයි
සමස්තයක් ලෙස ජනතාවගේ ජීවන තත්ත්වය නගා සිටුවීම සහ එය පවත්වා ගැනීමට මෙහි ආදායම ඍජුව බලපාන කරුණකි
ඔපෙක් සංවිධානයේ මූලික පරමාර්ථ 
එහි සාමාජිකයන්ට පෞද්ගලිකවත් සංවිධානයක් වශයෙනුත් උපරිම ප්‍රතිලාභ අත්කර දීම, සාමාජික රටවල් අතර ඛනිජ තෙල් නිෂ්පාදනය හා අපනයනය ද පිළිබඳ ප්‍රතිපත්ති සම්බන්ධීකරණය හා ප්‍රතිපත්තිවල ඒකාත්මික භාවයක් ගොඩනැගීම, ලෝකයේ ඛනිජ තෙල් වෙළඳපොලේ තෙල් මිල හානිකර අන්දමින් සහ අනවශ්‍ය ලෙස ඉහළ යාම පාලනය කර ගනිමින් තෙල්වල මිල ස්ථාවරව පවත්වා ගැනීමේ මාර්ග සෙවීම,

තෙල් මිලට ගන්නා රටවලට කාර්යක්ශම ආර්ථිකයක් පවත්වා ගැනීම සඳහා අඛණ්ඩව ඛනිජ තෙල් සැපයුම සහතික කිරීම හා ඛනිජ තෙල් කර්මාන්තයේ මුදල් ආයෝජනය කර ඇති රටවලට ඔවුන්ගේ ආයෝජන සඳහා හොද ප්‍රතිලාභයක් අත්කර දීම
ඔපෙක් හි බිහිවීම 
1960 සැප්තැම්බර් 14 දා ඉරාකයේ බැග්ඩෑඩ් නුවර දී, ආරම්භක සාමාජිකයන් ලෙස ඉරානය, ඉරාකය, කුවේටය, සෞදි අරාබිය හා වෙනිසියුලාව යන රටවල් පහ එක්වී ඔපෙක් සංවිධානය බිහි කර ගත්හ
1962 නොවැම්බර් මස 6 වනදා මෙම සංවිධානය එක්සත් ජාතීන්ගේ සංවිධානය යටතේ ලියාපදිංචි කෙරිණ
ඔපෙක් සාමාජිකත්වය ලබා ගැනීම 
යම් රටක ශුද්ධ බොරතෙල් අපනයනය ඔපෙක් සාමාජික රටක ශුද්ධ බොරතෙල් අපනයනය ට සමාන තත්ත්වයක පවතින්නේ නම්ද, එය මුළු සාමාජිකයන්ගෙන් 3/4 බහුතර ඡන්දයෙන් ද සම්මත විය යුතු අතර ආරම්භක සාමාජික රටවල් පහේ අනුමැතිය ද හිමි වී තිබිය යුතුය
ඔපෙක් සංවිධානයේ සාමාජිකත්වය ආකාර

1. ආරම්භක සාමාජිකත්වය 
ආරම්භක සාමාජිකයන් යනු 1960 ඉරාකයේදී ඔපෙක් සංවිධානය බිහි කර ගැනීමේ ගිවිසුමට අත්සන් තැබූ ආරම්භක රටවල් පහයි

2. පූර්ණ සාමාජිකත්වය 
පූර්ණ සාමාජිකයන් යනු ආරම්භක සාමාජිකයන් ඇතුළුව ඔපෙක් සමුළුව දී සාමාජික ඡන්දයෙන් අයදුම්පත් පිළිගනු ලැබූ රටවල්ය

3. සම සාමාජිකත්වය 
සම සාමාජිකයන් වනාහි පූර්ණ සාමාජිකත්වය හිමි නොවූ එහෙත් ඔපෙක් සමුළුවකදී විස්තර කර දක්වනු ලබන විශේෂ විධිවිධාන යටතේ පිරිනමනු ලබන සාමාජිකත්වයයි
ඔපෙක් රටවල තෙල් නිෂ්පාදනය තෙල් මිලට බලපාන්නේ කෙසේද
ඔපෙක් සාමාජික රටවල ඛනිජ තෙල් සහ බලශක්ති අමාත්‍යවරු අවම වශයෙන් වසරකට දෙවරක් හෝ මුණගැසෙති
එහිදී ඛනිජ තෙල් නිෂ්පාදනය හා තෙල් වෙළෙඳ පොළේ මූලිකාංග පිළිබඳ සාකච්ඡා කරති
එසේම අනාගත ලෝක වෙළඳපොලේ තෙල් ඉල්ලුම හා සැපයුම පිළිබඳව ද මෙහිදී කරුණු සලකා බැලේ
සාමාජික රටවල තෙල් නිෂ්පාදන මට්ටම් අඩු වැඩි කිරීමට මෙම රැස්වීම් අතරතුර දී තීරණය කෙරේ
නිෂ්පාදනයෙන් 43% ක් සහ ලෝක තෙල් වෙළඳාමෙන් 51%ක් රඳා පවතිනුයේ ඔපෙක් සාමාජික රටවල් අතෙහිය
ඒ නිසා ඔවුන්ගේ නිෂ්පාදන අඩු වැඩි කිරීම ලෝක වෙළඳපොලේ බොරතෙල් මිල අඩු වැඩි වීම කෙරෙහි සෘජුවම බලපායි
බොරතෙල් මිල කෙරෙහි ඔපෙක් සංවිධානය තීරණ බලපෑම සහ තෙල් ආශ්‍රිත වෙනත් නිෂ්පාදන වල මිල වෙනස්වීම වෙන වෙනම සලකා බැලිය යුතු වේ
තෙල් ආශිත නිශ්පාදන වලට අවසාන පාරිභෝගිකයා ගෙවන මිල වෙනස්වීම කෙරෙහි වෙනත් විවිධ සාධක බලපායි
ඇතැම් රටවල තෙල් නිෂ්පාදනය යට පාරිභෝගිකයා ගෙවන ලබන මිලෙන් 70% ක් පමණ ගෙවණු ලබන්නේ බදු මුදල් වශයෙනි
ඒවා රටේ රාජ්‍ය ප්‍රතිපත්ති මත සිදුවන්නකි
එම නිසා ඇතැම් අවස්ථාවල ලෝක වෙළඳපොලේ තෙල් මිලෙහි විශාල වෙනස්කමක් වුවද එය පාරිභෝගිකයා කෙරෙහි සෘජුවම විශාල බලපෑමක් ඇති නොකිරීමට ද ඉඩ තිබේ
පරිසර නීති රීති සහ ඔපෙක් සංවිධානය 
සාධාරණ සහ ඔප්පු කර ඇති සැබෑ අවශ්‍යතා මත පනවා ඇති පරිසර නීති රීති කෙරෙහි ඔපෙක් සංවිධානය තම පූර්ණ සහයෝගය දක්වයි. ඔවුන් දරන මතය වන්නේ ද අනාගත පරපුර උදෙසා ලෝකය පිරිසිදු ස්ථානයක් විය යුතු බවයි. පරිසරය රැක ගනිමින් සාර්ව ආර්ථික සංවර්ධනයක් ඇතිකර ගැනීම උදෙසා බලශක්තිය පහසු මිලකට අඛණ්ඩව පවත්වාගෙන යාමට හැකි තත්ත්වයක් පවත්වා ගැනීමට මෙම සංවිධානය ක්‍රියා කරයි
එහෙත් ඇතැම් රට වල බදු ප්‍රතිපත්ති නිසා පාරිභෝගික ජනතාව තෙල් නිෂ්පාදන සඳහා විශාල මුදලක් බදු ලෙස ගෙවති
එම රටවල් තෙල් ආශ්‍රිත නිෂ්පාදන වල බදු මුදල් මඟින් ඉතා විශාල ආදායමක් උපයා ගනී
ඛනිජ තෙල් නිෂ්පාදන වලින් වන පරිසර හානියට වන්දි ලෙස බොහෝ රටවල් අය කරනු ලබන "හරිත බදු" තුළින් ලබාගන්නා ආදායම්ද පරිසර සංරක්ෂණය සඳහා නිසි ලෙස යොදා නොගන්නා බවට ඔපෙක් සංවිධානය බොහෝ රටවලට චෝදනා නගයි
ඒවා ඔවුන්ගේ අයවැය පියවීම වැනි කටයුතුවලට යොදවන බවත් බදු නිසා තෙල් මිල නිතර වෙනස් වීම රටවල් වල කර්මාන්ත සහ සමස්ත ආර්ථිකයටම අයහපත් බලපෑමක් ඇති කරන බව සංවිධානය පෙන්වා දෙයි
බාහිර සබැදි 
නවයුගය සගරාව 2007 අප්‍රේල් කලාපය
හෙළ ගණන් ක්‍රමය දශම ආකාරයෙන් පහසුවෙන් ලිවීමට නොහැකි තරම් විශාල හෝ කුඩා සංඛ්‍යා ප්‍රකාශ කිරීමේ ක්‍රමයකි
දස දහයක් සියයක් වේ (බිංදු 2)
සිය දහයක් දහසක් වේ (බිංදු 3)
දහස් සියය ලක්ෂය වේ (බිංදු 5)
ලක්ෂ සියය කෝටිය වේ (බිංදු 7)
කෝටි කෝටියක් ප්‍රකෝටිය වේ
ප්‍රකෝටි කෝටියක් කෝටිප්‍රකෝටිය වේ 
කෝටිප්‍රකෝටිය කෝටිය නහුතයක් වේ
නහුත කෝටිය නින් නහුතය වේ
නින් නහුත කෝටිය කුත නහුතය වේ
කුත නහුත කෝටිය කම්බයක් වේ
කම්බ කෝටිය විෂ්කම්බයක් වේ
විෂ්කම්බ කෝටිය අබබයක් වේ
අබබ කෝටිය අටටයක් වේ
අටට කෝටිය අහබයක් වේ
අහබ කෝටිය කුමුදයක් වේ
කුමුද කෝටිය සමුගන්දියක් වේ
සමුගන්දි කෝටිය උත්පලයක් වේ
උත්පල කෝටිය කුණ්ඩරිකයක් වේ
කුණ්ඩරික කෝටිය පද්මයක් වේ
පද්ම කෝටිය කථානයක් වේ
කථාන කෝටිය මහ කථානයක් වේ
මහ කථාන කෝටිය අසංකයක් වේ

ඉහත වත්මන් භාෂාවෙන් පැවසූ හෙළ ගණිත ක්‍රමය පූජාවලියේ බොධි සම්භාර පූජා කථා යන කොටසේ සඳහන් වන්නේ පහත පරිදි ය
දස දහයෙක් නම් සියයෙක, දස සියයේක නම් දහසෙක, සියක් දහසෙක් නම් ලක්ෂයෙක, සියක් ලක්ෂයෙක නම් කෝටියෙක
කෝටියෙක් නම් ප්රෂකෝටියෙක, ප්රෙකෝටියෙක් නම් කෝටිප්රකකෝටියෙක, කෝටිප්ර්කෝටි කෝටියෙක් නම් නහුතයෙක, නහුත කෝටියෙක් නම් නින්නහුතයෙක, නින්නහුත කෝටි‍ෙයක් නම් හුත නහුතයෙක, හුත නහුත කෝටියෙක් නම් කම්භයෙක, කම්භ කෝටියෙක් නම් විස්කම්භයෙක, විස්කම්භ කෝටියෙක් නම් අහහයෙක, අහහ කෝටියෙක් නම් අබබයෙක, අබබ කෝටියක් නම් අටටයෙක, අටට කෝ‍ටියෙක් නම් සොගන්ධියෙක,සොගන්ධික කෝටියෙක් නම් උප්පලයෙක, උප්පල කෝටියක් නම් කුමුදයෙක, කුමුදකෝටියෙක් නම්, පුණ්ඩරීකයෙක
පුණ්ඩරීක කෝටියෙක්නම් පදුමයෙක, පදුම කෝටි‍ෙයක් නම් කථානයෙක, කථාන කෝටියෙක් නම් මහා කථානයෙක, මහා කථාන කෝටියෙක් නම් අසඬ්ඛ්යියක් නමි
මේවා අති විශාල අගයක් දරණ සංඛ්‍යාය උදාහාරණ ලෙස මහා කාථානයකට  1යි බිංදු 126ක් ලෙසිය යුතුය
හිංදු අරබි ක්‍රමයට මෙවැනි විශාල සංඛ්‍යා ලිවීමේදී පිටු පිරීවට සිදුවනු ඇත
නමුත් බිංදුව රහිතව සංකේත මගින් ලියන්නාවූ සිංහල ඉලක්කම් වලින් පහසුවෙන් එක සංකේතයකින් මේ විශාල සංඛාවක් නමුදු ලිවිය හැකිය
ආශ්‍රිත ලිපි
 නහුත රජ
2014 පොදුරාජ්‍ය මණ්ඩලීය ක්‍රීඩා උළෙල හෙවත් XX වන (20 වන) පොදුරාජ්‍ය මණ්ඩලීය ක්‍රීඩා උළෙල  ස්කොට්ලන්තයේ ග්ලාස්ගොව් නුවරදී 2014 ජුලි 23 වන දින සිට අගෝස්තු 3 වන දින දක්වා පැවැත්විණි
රටවල් 71 ක ක්‍රීඩක ක්‍රීඩිකාවන් 4950 කට අධික පිරිසක් සහභාගී වූ මෙය ස්කොට්ලන්තයේ දී එතෙක් මෙතෙක් පැවති විශාලතම බහු-ක්‍රීඩා උළෙලයි
ක්‍රීඩා 18 ක් යටතේ තරංග ඉසව් 261 ක් මෙහිදී පවත්වනු ලැබීය
ආබාධිත ක්‍රීඩක ක්‍රීඩිකාවන් සඳහා වූ පැරා-ක්‍රීඩා ඉසව් 22 ක් ක්‍රීඩා 5 ක් යටතේ මෙහිදී ප්‍රථම වතාවට පවත්වනු ලැබීය
2010 පොදුරාජ්‍ය මණ්ඩලීය ක්‍රීඩා උළෙලේදී පැවති ටෙනිස් සහ  දුනු විදීමේ ක්‍රීඩා, මෙහිදී තුන් ප්‍රයාමය සහ ජූඩෝ යන ක්‍රීඩා වලින් ප්‍රතිස්ථාපනය කර ඇත
කහපොල
ඇමෙරිකා එක්සත් ජනපදය
ඇමරිකානු ජනපද
අගනගර
ශීර්ෂ පෙළ 
අපනයන අභිමුක කර්මන්ත
අ විෂන් ඔෆ් ෆයර් යනු සුප්‍රසිද්ධ ඇමරිකානු නිලි ගිලියන් ඇන්ඩර්සන් සහ නිව්යෝර්ක් ටයිම්ස් බෙස්ට්සෙලර් ලෙස පිදුම් ලැබූ කෘති රචනා කල කතුවරයෙකු වන ජෙෆ් රොවින් යන දෙදෙනා එක්ව රචනා කල  ත්‍රාසජනක විද්‍යා ප්‍රබන්ධ නවකතාවකි
මෙය දි අ(ර්)තන්ඩ් සාගා නවකතා මාලාවේ පළමුවැන්න ද වේ
එමෙන්ම ද එක්ස්-ෆයිල්ස් ටෙලිනාට්‍ය මාලාවට රංගනයෙන් දායක වූ ගිලියන් ඇන්ඩර්සන්ගේ පළමු කෘතියද වේ
කථා වස්තුව 
නිව්යෝර්ක් නුවර ළමා මනෝවිද්‍යාඥවරියක වන කයිට්ලින් ඔහාරාගෙන් ප්‍රතිකාර ලැබීමට පැමිණෙන අලුත්ම රෝගී දැරිය නිසා ඇගේ ජීවිතය සම්පුර්ණයෙන්ම වෙනස් වේ
මෙලෙස ඇගෙන් ප්‍රතිකාර ලැබීමට පැමිණෙන්නේ එක්සත් ජාතීන්ගේ ඉන්දියානු නියෝජිතයාගේ දියණිය වන මානික් නැමැති දැරියයි
මෙම දැරිය විවිධ භාෂා වලින් කතාකිරිමටත්, තමාට අත්භූත දසුන් දර්ශනය වන බව පැවසීමටත් පටන් ගනී
මෙයට හේතුව ඇගේ පියාව ඝාතනය කිරීමට මෑතකදී යම් පිරිසක් ගත් උත්සහයක් නිසා, එය ඇගේ මනසට දරුණු ලෙස බලපෑම බව ඔහාරා අනුමාන කරයි
මෙම ඝාතන තැත ඉන්දියාවත් පාකිස්තානයත් අතර දරුණු න්‍යෂ්ටික අර්බුධයක් ඇතිකරලීමට ද සමත් වෙයි
කෙසේවෙතත් මානික් නම් දැරියගේ මෙම ලක්ෂණ වලට සමාන ලක්ෂණ පෙන්වන දරුවන්ගේ සිදුවීම් ලොව නන්දෙසින් වාර්තා වීමත් සමග මෙය පිටුපස සිතනවාට වඩා දරුණු අත්භූත බලවේගයක් ඇතැයි ඔහාරා කල්පනා කරයි
හයිටි රාජ්‍යයේ සිසුවියක් ඇගේම උගුරු දණ්ඩ උගුලා දමයි
ඉරානයේ සිසුවෙක් තම සිරුරටම ගිනි තබාගනී
ලොව පුරා සතුන්ගේ චර්යා රටාවද වෙනස් වී ඔවුන් දරුණු ලෙස හැසිරීමට පටන් ගනී
එමෙන්ම ආසියාව තුල න්‍යෂ්ටික යුද්ධයක් ඇරඹෙන ලකුණු පහළ වේ
මේ සියල්ල පිටුපස සැඟවුණු සත්‍යය කුමක්දැයි සෙවීමට කයිට්ලින් ඔහාරා අරඹන ගමනත් සමග කතාව ඉදිරියට දිවෙයි
නවකතා
1 වන ආවර්තයේ මූලද්‍රව්‍යයක් යනු, රසායනික මූලද්‍රව්‍යයන්ගේ ආවර්තිතා වගුවෙහි පළමුවන පේළියෙහි (හෝ ආවර්තයෙහි) පිහිටන රසායනික මූලද්‍රව්‍යයන් අතුරින් එකකි
ආවර්තිතා වගුව සකස් කර ඇත්තේ පේළි ලෙසින් වන අතර, එසේ කර ඇත්තේ මූලද්‍රව්‍යයන්ගේ පරමාණුක ක්‍රමාංකය වැඩිවත්ම, ඒවායේ රසායනික චර්යාවේ පුනරාවර්ත (ආවර්තිත)  උපනතීන් සන්නිදර්ශනය කර දැක්වීමටය
රසායනික චර්යාවන් පුනරාවර්තනය වීම ඇරඹෙත්ම නව පේළියක් ඇරඹෙන අතර, එයින් ගම්‍ය වන්නේ, සමතුල්‍ය චර්යාවන් සහිත මූලද්‍රව්‍යයන් එකම සිරස් තීරුවක තැබෙන බවයි. පළමුවන ආවර්තය, වගුවෙහි වෙනත් පේළි වලට වඩා අඩු මූලද්‍රව්‍යය සංඛ්‍යාවක්, එනම් දෙකක් සහිත වෙයි
හයිඩ්‍රජන් සහ හීලියම්
මෙම සන්නිවේශය,  පරමාණුක ව්‍යුහයෙහි නවීනතම සිද්ධාන්තයන් වෙතින් පැහැදිලි කල හැක
පරමානුක ව්‍යුහයෙහි ක්වොන්ටම් යාන්ත්‍ර විද්‍යාත්මක පැහැදිලි කිරීමක් අනුව, 1s කාක්ෂිකය පිරවීම හා සමගින්,  මෙම ආවර්තය අනුරූප වෙයි
පළමුවන ආවර්තයේ මූලද්‍රව්‍යයන් විසින්  යුග නීතිය පිළිපැදෙන්නේ, ඒවායේ සංයුජතා කවචය සම්පූර්ණ කිරීමට අවශ්‍ය වන්නේ ඉලෙක්ට්‍රෝන දෙකක් පමණක් නිසාය
මෙම මූලද්‍රව්‍යයන් විසින් අවකාශ සැපයිය හැක්කේ උපරිම වශයෙන් ඉලෙක්ට්‍රෝන දෙකකට පමණක් වන අතර,  එම දෙකම 1s කාක්ෂිකයෙහි වෙති
එබැවින්, පළමුවන ආවර්තය සතු විය හැක්කේ මූලද්‍රව්‍යයන් දෙකක් පමණි
ආවර්තිත උපනතීන් 

ආවර්තිතා වගුවෙහි අනෙකුත් සියළු ආවර්තයන් සතුව අවම වශයෙන් මූලද්‍රව්‍යයන් 8 ක් හෝ පවතින අතර, ආවර්තය හරහා ආවර්තිත උපනතීන්  සැලකීම කෙරෙහි එය උපකාරී වෙයි
කෙසේවෙතත්, පළමුවන ආවර්තය සතුවන්නේ මූලද්‍රව්‍යයන් දෙකක් පමණක් වන බැවින්, එම සංකල්පය මෙහිදී යෙදිය නොහැකි වෙයි
කාණ්ඩයන් පහළට උපනතීන් සැලකීමේදී, 18 වන කාණ්ඩයෙහි ඉහළින්ම පවතින දර්ශීය උච්ච වායුවක් ලෙසින් හීලියම් පෙනී යන අතර, පහළ සාකච්ඡාව පරිදී, හයිඩ්‍රජන්හී රසායන විද්‍යාව අනුපම වන අතර, ඕනෑම කාණ්ඩයකට පහසුවෙන් පැවරිය නොහැක
ආවර්තිතා වගුව තුල 1 වන ආවර්තයේ මූලද්‍රව්‍යයන්ගේ පිහිටුම 
හයිඩ්‍රජන් සහ හීලියම් යන දෙකම  s-ගණයෙහි පැවතියත්, ඒවායින් කිසිවක් හෝ අනෙකුත් s-කාණ්ඩ මූලද්‍රව්‍යයන් හා සමරූපි ලෙසින් නොහැසිරෙයි
අනෙකුත් s-කාණ්ඩ මූලද්‍රව්‍යයන් වෙතින් ඒවායේ හැසිරීම කෙතරම් වෙනස්දයත්,  මෙම මූලද්‍රව්‍යයන් දෙක ආවර්තිතා වගුවෙහි කුමන ස්ථානයක තැබිය යුතුද යන්න පිළිබඳව සැලකිය යුතු අසම්මතියන් පවතියි
හයිඩ්‍රජන් සමහරවිට  ආවර්තිතා වගුවෙහි,  ලීතියම්ට ඉහළින්, කාබන්ට ඉහළින්, ෆ්ලෝරීන්ට ඉහළින්, ලිතියම් සහ ෆ්ලෝරීන් යන දෙකටම ඉහළින් (දෙවරක් දැක්වෙමින්), හෝ කිසිදු කාණ්ඩයකට නොපවරමින්  අනෙකුත් මූලද්‍රව්‍යයන්ට ඉහළින්  තැබෙයි
සැමවිටම පාහේ, ආවර්තිතා වගුවෙහි  නියෝන්ට (මෙය  p-ගණයෙහි පිහිටයි) ඉහළින්,  උච්ච වායුවක් ලෙසින් හීලියම් තැබුවද, සමහරවිට එය බෙරිලියම් ඉහළින් තැබෙනුයේ සමරූපි ඉලෙක්ට්‍රෝන වින්‍යාසය නිසාය
මූලද්‍රව්‍යයන්

හයිඩ්‍රජන්

හයිඩ්‍රජන් (H) යනු,  පරමාණුක ක්‍රමාංකයෙහි අගය 1 වන්නාවූ රසායනික මූලද්‍රව්‍යය වෙයි
සම්මත උෂ්ණත්වයෙහිදී සහ පීඩනයෙහිදී, හයිඩ්‍රජන් යනු, H2 යන අණුක සූත්‍රය සහිත, අවර්ණ, ගඳක් නොමැති,  අලෝහමය, රසක් නොමැති, අතිශයින් දැවෙනසුළු ද්විපරමාණුක වායුවකි
1.00794 amu, යන අගයැති පරමාණුක ස්කන්ධයක් සහිත හයිඩ්‍රජන්, සැහැල්ලුතම මූලද්‍රව්‍යය වෙයි
හීලියම්

ආශ්‍රිත

වැඩිදුර කියවීම් 
 

ආවර්තිතා වගුවෙහි ආවර්තයන්
මූලද්‍රව්‍යය වර්ණය සෘජුව සමන්විත වන පිටු
සර්වත්‍ර වායු
වායු නියමය
මහ ඇමතිවරු - තමිල් නාඩු
1948 උපත්
2016 මරණ
2 වන ආවර්තයේ මූලද්‍රව්‍යයක් යනු,  ආවර්තිතා වගුවෙහි දෙවන පේළියෙහි (හෝ ආවර්තයෙහි) පිහිටන රසායනික මූලද්‍රව්‍යයන් අතුරින් එකකි
රසායනික චර්යාවන් පුනරාවර්තනය වීම ඇරඹෙත්ම නව පේළියක් ඇරඹෙන අතර, සමතුල්‍ය චර්යාවන්ගෙන් යුතු මූලද්‍රව්‍යයන්ගෙන් සමන්විත වන තීරු තනයි
දෙවන ආවර්තයෙහි, ලිතියම්, බෙරිලියම්, බෝරෝන්, කාබන්, නයිට්‍රජන්, ඔක්සිජන්, ෆ්ලෝරීන් සහ, නියෝන් යන මූලද්‍රව්‍යයන් අඩංගු වෙති
පරමානුක ව්‍යුහයෙහි ක්වොන්ටම් යාන්ත්‍ර විද්‍යාත්මක පැහැදිලි කිරීමක් අනුව, 2s  සහ 2p  කාක්ෂිකයන් පිරවීම හා සමගින්,  මෙම ආවර්තය අනුරූප වෙයි
දෙවන ආවර්තයේ මූලද්‍රව්‍යයන් විසින්  අෂ්ටක නීතිය පිළිපැදෙන්නේ, ඒවායේ සංයුජතා කවචය සම්පූර්ණ කිරීමට ඉලෙක්ට්‍රෝක අටක් අවශ්‍ය නිසාය
මෙම මූලද්‍රව්‍යයන් විසින් අවකාශ සැපයිය හැක්කේ උපරිම වශයෙන් ඉලෙක්ට්‍රෝන දහයකට පමණක් වන අතර,  ඒවායින් දෙකක් 1s කාක්ෂිකයෙහි වන අතර, තවද දෙකක් 2s කාක්ෂිකයෙහිද සහ, තව සයක් 2p කාක්ෂිකයෙහි වෙති
බෙරිලියම් සහ නියෝන් හැර දෙවන ආවර්තයේ අන් සැම මූලද්‍රව්‍යයකටම ද්විපරමාණුක අණු තැනිය හැක
ආවර්තිත උපනතීන් 

ආවර්තිත උපනතීන් උකහා ගැනීමට භාවිතා කල හැකි ආවර්තිතා වගුවෙහි පළමුවන ආවර්තය වන්නේ 2 වන ආවර්තය වෙයි
එය වෙතින්  ආවර්තිත උපනතීන් උකහා ගැනීමට,  මූලද්‍රව්‍යයන් දෙකක් (හයිඩ්‍රජන් සහ හීලියම්)  පමණක් අඩංගු  1 වන ආවර්තය, කුඩා වැඩි වන්නේ, විශේෂයෙන්ම එම මූලද්‍රව්‍යයන් දෙක කිසිසේත්ම අනෙකුත්  s-කාණ්ඩ මූලද්‍රව්‍යයන් ලෙසින් නොහැසිරෙන බැවිනි
වඩාත් නිශ්චිත චර්යාවන්  2 වන ආවර්තය තුලින් හමුවෙයි
2 වන ආවර්තයේ සියළුම මූලද්‍රව්‍යයන් සඳහා, පරමාණුක ක්‍රමාංකය ඉහළ යත්ම, මූලද්‍රව්‍යයන්ගේ පරමාණුක අරය අඩුවන අතර, විද්‍යුත් සෘණතාව ඉහළ යමින්, අයනීකරණ ශක්තිය ඉහළ යයි
2 වන ආවර්තයේ ඇත්තේ ලෝහ දෙකක්  (ලිතියම් සහ බෙරිලියම්) පමණක් වන අතර, එනිසාම එය අඩුවෙන්ම ලෝහමය ආවර්තය බවට (1 වන ආවර්තය තුල ලෝහ නැති මුත්, ඉහත සඳහන් කල පරිදී, එය තුල ඇත්තේ මූලද්‍රව්‍ය දෙකක් පමණක් වන අතර, එබැවින් වැඩිපුර ලෝහ සහිත විය නොහැක) පත්කෙරෙන අතර,  වැඩියෙන්ම  අලෝහ සහිත ආවර්තය බවට පත් කෙරෙනුයේ, අලෝහ සතරක් සහිත නිසාය
2 වන ආවර්තයේ මූලද්‍රව්‍ය වෙත, බොහෝවිට,  ඒවායේ අදාළ කාණ්ඩවල වඩාත් අත්‍යන්ත ගුණාංග සහිත වෙයි
නිදසුනක් ලෙසින්, ෆ්ලෝරීන් යනු වඩාත් ප්‍රතික්‍රීයක හැලජනය වන අතර, නියෝන් යනු වඩාත් නිෂ්ක්‍රීය උච්ච වායුව වන අතර, ලිතියම් යනු අඩුතම ප්‍රතික්‍රීයක ක්ෂාර ලෝහය වෙයි
2 වන ආවර්තයේ සියළු මූලද්‍රව්‍ය මාඩලුං නීතිය සම්පූර්ණයෙන් පිලිපදිති
2 වනආවර්තය තුල, ලිතියම් සහ බෙරිලියම් විසින් 2s උපකවචය පුරවනු ලබන අතර, බෝරෝන්, කාබන්, නයිට්‍රජන්, ඔක්සිජන්, ෆ්ලෝරීන් සහ, නියෝන් විසින් 2p උපකවචය පුරවනු ලැබේ
මෙම ආවර්තය විසින් මෙම විශේෂ ලක්ෂණය,  1 වන  සහ ආවර්තය සහ 3 වන ආවර්ත සමග භුක්තිවිඳින අතර, මේ කිසිවක් සතුව, මෙම නීතියෙන් බැහැර වන අන්තරික මූලද්‍රව්‍ය හෝ අන්තර් අන්තරික මූලද්‍රව්‍ය අඩංගු නොවෙති
මූලද්‍රව්‍ය
{|
| colspan="3" | රසායනික මූලද්‍රව්‍යය || රසායනික ශ්‍රේණිය || ඉලෙක්ට්‍රෝන වින්‍යාසය
|-bgcolor=""
|| 3 || Li || ලිතියම් || ක්ෂාර ලෝහය || [He] 2s1
|-bgcolor=""
|| 4 || Be || බෙරිලියම් || ක්ෂාරීය පාංශු ලෝහය || [He] 2s2
|-bgcolor=""
|| 5 || B || බෝරෝන් || ලෝහාලෝහය || [He] 2s2 2p1
|-bgcolor=""
|| 6 || C || කාබන් || බහුපරමාණුක අලෝහය || [He] 2s2 2p2
|-bgcolor=""
|| 7 || N || නයිට්‍රජන් || ද්විපරමාණුක අලෝහය || [He] 2s2 2p3
|-bgcolor=""
|| 8 || O || ඔක්සිජන් || ද්විපරමාණුක අලෝහය || [He] 2s2 2p4
|-bgcolor=""
|| 9 || F || ෆ්ලෝරීන් || ද්විපරමාණුක අලෝහය || [He] 2s2 2p5
|-bgcolor=""
|| 10 || Ne || නියෝන් || උච්ච වායුව || [He] 2s2 2p6
|}

ආශ්‍රිත
3 වන ආවර්තයේ මූලද්‍රව්‍යයක් යනු, රසායනික මූලද්‍රව්‍යයන්ගේ ආවර්තිතා වගුවෙහි තුන්වන පේළියෙහි (හෝ ආවර්තයෙහි) පිහිටන රසායනික මූලද්‍රව්‍යයන් අතුරින් එකකි
රසායනික චර්යාවන් පුනරාවර්තනය වීම ඇරඹෙත්ම නව පේළියක් ඇරඹෙන අතර, එයින් ගම්‍ය වන්නේ, සමතුල්‍ය චර්යාවන් සහිත මූලද්‍රව්‍යයන් එකම සිරස් තීරුවක තැබෙන බවයි. තුන්වන ආවර්තය සමන්විත වන්නේ මූලද්‍රව්‍යය අටකිනි
සෝඩියම්, මැග්නීසියම්, ඇලුමිනියම්, සිලිකන්, පොස්ෆරස්, සල්ෆර්, ක්ලෝරීන් සහ, ආගන්
මෙයින් පළමු දෙක, සෝඩියම් සහ මැග්නීසියම්, ආවර්තිතා වගුවෙහි s-ගණයෙහි  සාමාජිකයන් වන අතර, අනෙක්වා  p-ගණයෙහි සාමාජිකයෝ වෙති
3d කාක්ෂිකයක් පවතින නමුත් 4 වන ආවර්තය වන තුරු එය පුරවනු නොලබන බවද, එය නිසා ආවර්තිතා වගුවට එහි නෛසර්ගික "වරකට පේළි දෙකක්" හැඩය ලැබෙන බවද,  සටහන් කර ගත යුතු වෙයි
3 වන ආවර්තයේ සියළුම මූලද්‍රව්‍යයන් ස්වභාවයේ පවතින අතර අවම වශයෙන් එක් ස්ථායි සමස්ථානිකයක් හෝ සහිත වෙයි
ආවර්තිත උපනතීන්

පරමාණුක අරය 

3 වන ආවර්තයේ මූලද්‍රව්‍යයන්ගේ පරමාණුක ක්‍රමාංකය ඉහළ යත්ම,  පරමාණුක අරය අඩු වෙයි
විද්‍යුත් සෘණතාව 

3 වන ආවර්තයේ මූලද්‍රව්‍යයන්ගේ  පරමාණුක ස්කන්ධය ඉහළ යත්ම, විද්‍යුත් සෘණතාව වැඩි වෙයි
අයනීකරණ ශක්තිය 

3 වන ආවර්තයේ මූලද්‍රව්‍යයන්ගේ පරමාණුක ක්‍රමාංකය ඉහළ යත්ම, එහි ඉලෙක්ට්‍රෝන ඉවත්කිරීමට අවශ්‍ය වන ශක්තිය  (අයනීකරණ ශක්තිය) ඉහළ යයි
මූලද්‍රව්‍යයන් 
{|
| colspan="3" | රසායනික මූලද්‍රව්‍යය || රසායනික ශ්‍රේණිය || ඉලෙක්ට්‍රෝන වින්‍යාසය
|-bgcolor="#ff6666"
|| 11  || Na || සෝඩියම්   || ක්ෂාර ලෝහය          || [Ne] 3s1
|-bgcolor="#ffdead"
|| 12  || Mg || මැග්නීසියම් || ක්ෂාරීය පාංශු ලෝහය || [Ne] 3s2
|-bgcolor="#cccccc"
|| 13  || Al  || ඇලුමීනියම්      || පශ්චාත්-අන්තරික ලෝහය             || [Ne] 3s2 3p1
|-bgcolor="#cccc99"
|| 14  || Si  || සිලිකන්   || ලෝහාලෝහය              || [Ne] 3s2 3p2
|- bgcolor=
|| 15  || P  || පොස්ෆරස්     || බහුපරමාණුක අලෝහය              || [Ne] 3s2 3p3
|-bgcolor=
|| 16  || S  || සල්ෆර්   || බහුපරමාණුක අලෝහය              || [Ne] 3s2 3p4
|- bgcolor=
|| 17  || Cl  || ක්ලෝරීන්     || ද්විපරමාණුක අලෝහය               || [Ne] 3s2 3p5
|-bgcolor="#c0ffff"
|| 18 || Ar || ආගන්      || උච්ච වායුව               || [Ne] 3s2 3p6
|}

සෝඩියම් 

සෝඩියම් (සංකේතය Na) යනු, මෘදු, රිදීවන්-සුදු, අතිශයින් ප්‍රතික්‍රියක ලෝහයක් වන අතර එය  ක්ෂාර ලෝහයන්ගේ සාමාජිකයෙකි
එහි එකම ස්ථායි සමස්ථානිකය වන්නේ 23Na වෙයි
ෆෙල්ඩ්ස්ෆාර් වර්ග, සෝඩාලයිට් සහ  ආකර ලුණු වැනි බොහෝ ඛනිජයන්හී පවතින එය, අතිබහුල මූලද්‍රව්‍යයකි
සෝඩියම්හී බොහෝ ලවණ ජලයෙහි බෙහෙවින් ද්‍රාව්‍ය වන අතර එබැවින් පෘථිවියෙහි ජල  ස්කන්ධයන්හී සැලකිය යුතු ප්‍රමාණයන්ගෙන් පවතින අතර, අතිශයින් අතිබහුල ලෙසින් සෝඩියම් ක්ලෝරයිඩ් ලෙසින් සාගරයන්හී පවතියි
සබන්තැනීම සඳහා භාවිතා කරන සෝඩියම් හයිඩ්‍රොක්සයිඩ් (ලයිය) සහ, අයිස් ඉවත් කිරීමේ කාරකයක් සහ පෝෂකයක් ලෙසින් භාවිතා කරන සෝඩියම් ක්ලෝරයිඩ් වැනි බොහෝ සෝඩියම් සංයෝග ප්‍රයෝජනවත්  බවක් දක්වති
නිදහස් ලෝහය, මූලද්‍රව්‍යමය සෝඩියම්, ස්වභාවයේ නොපවතින අතර, සෝඩියම් සංයෝග වෙතින් පිළියෙල කර ගත යුතුය
වසර 1807දී  හම්ප්‍රි ඩේවි විසින්  සෝඩියම් හයිඩ්‍රොක්සයිඩ් විද්‍යුත් විච්ඡේදනය තුලින්  මූලද්‍රව්‍යමය සෝඩියම් මුලින්ම විසංගත කරන ලදි
එම අයනයම සෝඩියම් නයිට්‍රේට් වැනි බොහෝ ඛනිජයන්හී සංඝටකයක් වෙයි
ක්ෂාර ලෝහ යනුවෙන් හැදින්වෙන්නේ,  ආවර්තිතා  වගුවෙහි පළමු කාණ්ඩයේ පිහිටි මූලද්‍රව්‍ය වන අතර, එය සමන්විත වන්නේ,  ලිතියම් (Li), සෝඩියම් (Na), පොටෑසියම් (K), රුබීඩියම් (Rb), සීසියම් (Cs),  සහ ෆ්‍රන්සියම් (Fr)
යන, රසායනික මූලද්‍රව්‍යයන් වෙතිනි
මෙම කාණ්ඩය, ආවර්තිතා වගුවෙහි   s-ගණයෙහි  පවතින්නේ,  සියළු ක්ෂාර ලෝහයන්හී  බාහිරතම ඉලෙක්ට්‍රෝනය පවතින්නේ   s-කාක්ෂිකයක වන බැවිනි
මෙම ඉලෙක්ට්‍රෝන වින්‍යාසය විසින් ඒවායේ නෛසර්ගික ගුණාංග ගෙන එයි
ආවර්තිතා වගුවෙහි ගුණාංග සම්බන්ධයෙන් කාණ්ඩ උපනතීන් සඳහා හොඳම නිදසුන් ලබාදෙනුයේ ක්ෂාර ලෝහ විසින් වන අතර, මෙම මූලද්‍රව්‍යයන් විසින්  හොඳින්-ලක්ෂණෝපේත සදෘශ හැසිරීමක් දක්වයි.

ක්ෂාර ලෝහ සතුව බෙහෙවින් සමතුල්‍ය ගුණාංග පවතියි
ඒවා සියල්ල, සම්මත උෂ්ණත්වයෙහි සහ පීඩනයෙහිදී,  දිලිසෙන-සුළු, මෘදු, බෙහෙවින් ප්‍රතික්‍රියක ලෝහ වන අතර,  +1 ක ආරෝපණයක් සහිත කැටායන තැනීමට, ඒවායේ බාහිරතම ඉලෙක්ට්‍රෝනය පහසුවෙන් අහිමිකර ගනියි
මෘදු බව නිසා ඒවා සියල්ල පහසුවෙන් පිහියකින් කැපිය හැකි අතර, එවිට එළිදැක්වෙන දිලිසෙන පෘෂ්ඨය, වායුගෝලීය තෙතමනය සහ  ඔක්සිජන් නිසා සිදු වන ඔක්සිකරණය  නිසා විගසින් මිලින වී යයි
ඒවායේ ඉහළ ප්‍රතික්‍රියකතාව නිසා, වාතය සමග ප්‍රකික්‍රියා කිරීම වැලැක්වීමට ඒවා තෙල් යට ගබඩා කල යුතු වන අතර, ස්වභාවිකව හමුවන්නේ  ලවණ ලෙසින් පමණක් වන අතර නිදහස් මූලද්‍රව්‍යය ලෙසින් කිසිවිටෙක හමු නොවෙයි
නූතන IUPAC නාමකරණය තුලදී, ක්ෂාර ලෝහ සමන්විත වන්නේ  1 වන කාණ්ඩයේ මූලද්‍රව්‍ය ලෙසින් වන මුත්, නාමික වශයෙන් 1 වන කාණ්ඩයෙහි මූලද්‍රව්‍යයක් වන,  නමුත් ක්ෂාර ලෝහයක් ලෙස සාමාන්‍යයෙන් නොගැනෙන හයිඩ්‍රජන් (H) මෙහිදී නොසැලකෙන්නේ, ක්ෂාර ලෝහයකට සමාන කල හැකි හැසිරීමක් එය විසින් ඉතා විරල ලෙසින් පෙන්නුම් කරන බැවිනි
සියළු ක්ෂාර ලෝහ ජලය සමග ප්‍රතික්‍රියා කරන අතර, සැහැල්ලු ඒවාට වඩා ප්‍රබල ලෙස බැර ක්ෂාර ලෝහ ප්‍රතික්‍රියා කරයි
සොයාගත් සියළුම ක්ෂාර ලෝහ ස්වභාවිකව පවතියි
සුලභතාවයෙහි පිළිවෙල පරිදී, වඩාත් බහුල වන්නේ සෝඩියම් වන අතර, ඊළඟට පොටෑසියම්, ලිතියම්, රුබීඩියම්, සීසියම්, සහ අවසානයේදී එහි අතිශයින් ඉහළ විකිරණශීලිතාව නිසා අංශුමාත්‍ර ලෙසින් පමණක් ස්වභාවික  ක්ෂය දාමයන්හී පවතින අතිශයින් විරල ෆ්‍රන්සියම් වෙයි
කාණ්ඩයෙහි ඊළඟ සාමාජිකයා ලෙසින් ගැනෙන උනූනැන්නියුම් (Uue) සංස්ලේෂණය සඳහා පර්යේෂණ පැවැත්වුනු නමුදු, ඒවා සියල්ල අසාර්ථක වී ඇත
කෙසේවෙතත්, අධිභාර මූලද්‍රව්‍යයන්ගේ රසායනික ගුණාංග කෙරෙහි විශාල බලපෑම් ඇති කරන බවට පුරෝකථ්‍ය කෙරෙන  සාපේක්ෂතාශ්‍රිත ආචරණ නිසාවෙන්, උනූනැන්නියුම් ක්ෂාර ලෝහයක් නොවීමට ඉඩ ඇත
එය ක්ෂාර ලෝහයක් බවට පෙන්නුම් කලත්, එහි සැහැල්ලු  සදෘශයන් වෙතින් වෙනස් භෞතික සහ රසායනික ගුණාංග එය සතු වෙන බවට පුරෝකථ්‍ය කෙරෙයි
බොහෝ ක්ෂාර ලෝහ සඳහා විවිධ වෙනස්වූ නියැලුම් ඇත
ශුද්ධ මූලද්‍රව්‍යයන්ගේ බෙහෙවින් සුපතළ නියැලුම් අතරින් දෙකක් වන්නේ රුබීඩියම් සහ සීසියම් පරමාණු ඝටිකා යන්ත්‍ර වන අතර, ඒ අතරින් සීසියම් පරමාණු ඝටිකා යන්ත්‍රය, වේලාව නිරූපණය කිරීමේදී  වඩාත්  නිරවද්‍ය සහ යථාතථ්‍ය වෙයි
සෝඩියම් සංයෝගයන්හී සුලබ නියැලුමක් වන්නේ සෝඩියම්-වාෂ්ප පහන වන අතර, එය විසින් ඉතා කාර්යක්ෂම ලෙසින් ආලෝකය විමෝචනය කරයි
මේස ලුණු හෝ, සෝඩියම් ක්ලෝරයිඩ්, පුරාතනයේ සිට දැන සිටියකි
සෝඩියම් සහ පොටෑසියම්, අත්‍යවශ්‍ය මූලද්‍රව්‍යන් වන අතර, විද්‍යුත් විච්ඡේද්‍යයන් ලෙසින් ප්‍රධාන ජීවවිද්‍යාත්මක භූමිකාවන් ඉටු කරන අතර, අනෙකුත් ක්ෂාර ලෝහ අත්‍යවශ්‍ය නොවුවද, වැඩදායක සහ හානිකර යන දෙයාකාරයෙන්ම, සිරුරට විවිධ බලපෑම් එල්ල කරති
ගුණාංග

භෞතික සහ රසායනික 
ක්ෂාර ලෝහයන්හී භෞතික සහ රසායනික ගුණාංග පහසුවෙන් පැහැදිලි කල හැක්කේ, ඒවා ns1 සංයුජතා ඉලෙක්ට්‍රෝන වින්‍යාසයක් සහිත වන බැවින්, දුර්වල ලෝහමය බන්ධන සහිත වීම තුලිනි
එබැවින්, සියළු ක්ෂාර ලෝහ මෘදු වන අතර,  අඩු  ඝනත්ව , ද්‍රවාංක සහ තාපාංක සහිත වන අතරම, ඒවායේ  ඌර්ධ්වපාතන, වාෂ්පිභවන සහ, විඝටන තාපයන්ද අඩු අගයන් ගනිති
ඒවා සියල්ල,   වස්තු-කේන්ද්‍ර ඝනක ස්ඵටික ව්‍යුහයක් සහිතව ස්ථටිකිකරණය වන අතර, ඒවායේ බාහිර s ඉලෙක්ට්‍රෝනය ඉතා පහසුවෙන් සකොබවනු ලබන හෙයින් ප්‍රභින්න පහන් සිළු වර්ණ පෙන්නුම් කරයි
ns1 වින්‍යාසය නිසා, ක්ෂාර ලෝහ සතුව ඉතා විශාල  පරමාණුක සහ අයනික අරයයන් මෙන්ම, ඉහළ තාපජ සහ විද්‍යුත් සන්නායකතාවන්ද පවතියි
ඒවායේ රසායන විද්‍යාත්මක චර්යාව සඳහා ප්‍රමුඛ සාධක වී ඇත්තේ ඒවායේ එකම සංයුජතා ඉලෙක්ට්‍රෝනය බැහැර කිරීමෙන්   +1 ඔක්සිකරණ තත්ත්වයක් නිමැවීමද, මෙම ඉලෙක්ට්‍රෝනය අයනීකරණය කිරීමේ පහසුව සහ ඉතා ඉහළ දෙවන අයනීකරණ ශක්තිය යන්නද වෙති
රසායන විද්‍යාත්මක ගුණාංග බොහෝමයක් නිරීත්ෂණය කර ඇත්තේ කාණ්ඩයෙහි පළමු සාමාජිකයන් පහ සඳහා පමණි
ෆ්‍රන්සියම්හී රසායන විද්‍යාත්මක ගුණාංග පැහැදිලිව තහවුරු කර ගෙන නොමැත්තේ එහි අත්‍යන්ත විකිරණශීලතාව නිසාය
වෙනත් ඕනෑම කාණ්ඩයක මූලද්‍රව්‍යයන් එකිනෙකට සදෘශ වීමට වඩා වැඩියෙන් ක්ෂාර ලෝහ එකිනෙකට සදෘශ වෙති
නිදසුනක් ලෙස, වගුවෙහි පහළට යන විට, ඥාත සියළු ක්ෂාර ලෝහයන් විසින්  පරමාණුක අරයෙහි ඉහළ යාමක්ද,  විද්‍යුත් සෘණතාවයෙහි  පහළ බැසීමක්ද, ප්‍රතික්‍රියතාව ඉහළ යෑමක්ද සහ, දුවාංක සහ තාපාංක වල මෙන්ම  විඝටන සහ වාෂ්පීභවන තාපයන්හි පහළ බැසීමක්ද දක්වයි. සාමාන්‍ය වශයෙන් ගත් කල, වගුවෙහි පහළට යෑමෙහිදී ඒවායේ ඝනත්ව ඉහළ යෑමක් පෙන්නුම් කරන මුත්, සෝඩියම් වලට වඩා පොටෑසියම් අඩුයෙන් ඝන වීම තුල ව්‍යතිරේකයක් දක්වයි. ඉතා සුමට උපනතියක් නොදක්වන ක්ෂාර ලෝහයන්හී ගුණාංග ඉතා සුළු ප්‍රමාණයක් අතරින් එකක් වන්නේ ඒවායේ ඔක්සිහරණ විභවයන් වෙති
විෂමතාවයක් දක්වන ලීතියම්හී අගය, අනෙක්වායේ අගයයන්ට වඩා බෙහෙවින් සෘණ බවක් දක්වයි.මෙයට හේතුව,  වායු කලාපයේදී Li+ අයනය සතුව ඉතා ඉහළ සජලන ශක්තියක් පවතින බැවිනි
ලිතියම් අයනය විසින් ජලයෙහි ව්‍යුහය සැලකිය යුතු තරම් කඩාබිඳ දමමින් විශාල එන්ට්‍රොපි වෙනසක් ඇති කලත්, වායු කලාපයේදී එය අයනීකරණය කිරීමට ඇති දුෂ්කරතාවය මධ්‍යයෙහි වුව, ඔක්සිහරණ විභවයන් තුලින් මෙය වඩාත්ම විද්‍යුත්-ධන ක්ෂාර ලෝහය බවට පෙන්නුම් කීරීමට මෙම විශාල සජලන ශක්තිය ප්‍රමාණවත් වෙයි
රන්වන් අනුවර්ණයක් සහිත සීසියම් හැර, ස්ථායි ක්ෂාර ලෝහ සියල්ලම රිදී-පැහැති වෙති
පැහැදිලි ලෙසින් වර්ණවත් ලෝහ තුන අතරින් මෙය එකකි (අනෙක් දෙක රත්රන් සහ කොපර් වෙති)
වාතය හා ගැටීමේදී ඒවායේ දීප්තිය විගසින් මලිනවී යන්නේ ඔක්සිකරණය නිසාය
ඒවා සියල්ල ස්ථටිකීකරණය වන්නේ   වස්තු-කේන්ද්‍ර ඝනක ස්ඵටික ව්‍යුහයක් සහිතව වන අතර,ඒවායේ බාහිර s ඉලෙක්ට්‍රෝනය ඉතා පහසුවෙන්  සකොබවනු ලබන හෙයින් ප්‍රභින්න පහන් සිළු වර්ණ පෙන්නුම් කරයි
සියළු ක්ෂාර ලෝහ බෙහෙවින් ප්‍රතික්‍රීයක වන අතර ස්වභාවයේදී මූලද්‍රව්‍ය ආකාරයෙන් කිසි විටෙක හමු නොවෙයි
මෙම හේතුව නිසා, ඒවා සාමාන්‍යයෙන් ගබඩා කෙරෙනුයේ ඛනිජ තෙල් හෝ භූමිතෙල් (පැරෆින් තෙල්) තුලය
ඒවා හැලජන සමගින් කලහකාරී ලෙසින්  ප්‍රතික්‍රියා කරමින්   ක්ෂාරීය ලෝහ හේලයිඩ තනන අතර, ලිතියම් ෆ්ලෝරයිඩ් (LiF) හැර මෙම අනෙකුත් සුදු අයනික ස්ථටික සංයෝග සියල්ලම ජලයේ ද්‍රාව්‍ය වෙයි
ජලය හා සමගද ක්ෂාර ලෝහ ප්‍රතික්‍රියා කරමින් ප්‍රබල ක්ෂාරීය හයිඩ්‍රොක්සයිඩ තනන බැවින් භාවිතයේදී ඉමහත් ලෙසින් පරිස්සම් විය යුතුය
බැර ක්ෂාර ලෝහ, සැහැල්ලු ඒවාට වඩා ප්‍රබල ලෙස ප්‍රතික්‍රියා කරයි
නිදසුනක් ලෙසින්, ජලයට හෙළු විට, සීසියම් විසින් පොටෑසියම් වලට වඩා විශාල පිපිරීමක් ඇති කරයි
ඒවායේ පහළ සඵල න්‍යෂ්ටික ආරෝපණය නිසාවෙන්  ආවර්තිතා වගුවෙහි ඒවායෙහි අදාළ ආවර්තයන්හී මූලද්‍රව්‍යයන් අතරින් පහළතම පළමු අයනීකරණ ශක්තීන් මෙන්ම  එක්  ඉලෙක්ට්‍රෝනයක් පමණක් අහිමි කර ගැනුමෙන් උච්ච වායු ලඟා කර ගැනුමෙහි හැකියාව,  ක්ෂාර ලෝහ සතුවෙයි
සටහන්

ආශ්‍රිත

 
ආවර්තිතා වගුවෙහි කාණ්ඩ
ආවර්තිතා වගුව
රසායන විද්‍යාව
හයිටියේ ලිංගික අපයෝජන අපවාදය 2007 වසරෙහිදී පැන නැගුනේ, ශ්‍රී ලාංකික සාම සාධක බලඇණිය විසින් හයිටියෙහිදී  එක්සත් ජාතීන්ගේ  ස්ථායිකරණ මෙහෙවරෙහි යෙදී සිටියදී සිදු කල වෙනත් ලිංගික අනාචාරයන්ට අමතරව, දුරාචාරාත්මක ලිංගික අපයෝජන සිදු කිරීම  සම්බන්ධයෙනි
පසුබිම
2007 නොවැම්බරයෙහිදී, හයිටියේ   ශ්‍රී ලාංකික යුද්ධ හමුදා සාමසාධක මෙහෙයුමෙහි සාමාජිකයන් 950 අතුරින් සාමාජිකයන් 114 දෙනෙකුට, ලිංගික අනාචාරයෙහි සහ අපයෝජනයෙහි යෙදුනු බවට චෝදනා එල්ල වුනි
ප්‍රෝක්ත අනාචාරයන් සහ ලිංගික අපයෝජනයන්හී යෙදුනු බවට හසුකරගත්,  950-සාමාජිකයන්ගෙන්-සමන්විත ශ්‍රී ලංකා සාමසාධක බලඇණියෙහි නිලධාරින් තිදෙනෙක් ඇතුළු සාමාජිකයන් 108 දෙනෙකු යළි නිවෙස් බලා යැවිණි
හයිටියේ නිලධාරින් ප්‍රකාශ කර තිබූයේ, 2007 දී ලිංගික අපරාධ සිදුකල බවට චෝදනා ලැබූ ශ්‍රී ලංකාවෙන් පැමිණ තිබූ එජා සාමසාධක සොල්දාදුවන් විසින්, වයස අවුරුදු 7 ක් තරම් ලාබාල  දරුවන් පවා දූෂණය කර තිබූ බවයි.  ශ්‍රී ලාංකික බලඇණිය වෙත අපහාස එල්ල කරමින් වාර්තාවක් නිකුත් කල එජා සංවිධානය එය තුලින්,  මාර්ටිසාං, පෝ-ඕ-ප්‍රංස් හී ගණිකා මඩමක් තැනීම සහ බාල වයස් කාරයන් ක්‍රමානුකූල ලෙස ලිංගික උපයෝජනය සහ  ලිංගික අපයෝජනය කිරීම, ගණිකා වෘත්තිය වෙත යෙදවීම සහ දූෂණය කිරීම පිළිබඳ ඔවුනට චෝදනා එල්ල කලේය
එජා සංවිධානයෙහි විමර්ශන අංශය වන OIOS විසින් වාර්තා කලේ,  "ලිංගික ක්‍රියාවන්ට හුවමාරු ලෙසින්, දරුවන් විසින් මුදල් කුඩා ප්‍රමාණයන්, ආහාර සහ, සමහර විට ජංගම දුරකතන ලැබූහ”  යන්නයි
විමර්ශන සහ ප්‍රතිචාර 
සිද්ධිය පිළිබඳ විමර්ශනය කිරීමෙන් පසුව, එජ  අභ්‍යන්තර අධීක්ෂණ සේවා කාර්යාලය (OIOS) විසින් නිගමනය කෙරුණේ ‘ලිංගික උපයෝජන සහ අපයෝජන (දරුවන්ට එරෙහිව) ක්‍රියා නිරන්තරයෙන් හා සාමාන්‍යයෙන් රාත්‍රි කාලයේදී සිදුවී ඇති අතර, බලඇණි සේවීජනයා යෙදවුණු සෑම ස්ථානයකම පාහේ  සිදුවී තිබුණි’ යනුවෙනි
ශ්‍රී ලංකා රජය විසින් ආරම්භ කරන ලද පොරොත්තු නඩු කටයුතු සඳහා  OIOS විසින් සහාය වන අතර එය කියා තිබුණේ, චෝදනා වලට ව්‍යවස්ථික ස්ත්‍රී දූෂණය ඇතුළත් විය යුත්තේ "වයස අවුරුදු 18 ට අඩු දරුවන් පිළිබඳ එය අදාළ වන නිසා" බවයි. 

හයිටියේ එක්සත් ජාතීන්ගේ  ස්ථායිකරණ මෙහෙවරෙහි සාමසාධකයන් ලෙසින් සේවය කල ශ්‍රී ලංකා යුද්ධ හමුදාවෙහි සාමාජිකයන් 114 දෙනෙකුට විරුද්ධව ලිංගික උපයෝජන චෝදනා එල්ල විය
ඔවුහූ, දේශපාලන-කලබගෑනි මධ්‍යයෙහි වූ මෙම කැරිබියානු දේශයෙහි යොදවා සිටි වඩා විශාල 950-සාමාජික ශ්‍රී ලාංකික බලඇණියෙහි කොටසක් වූහ
2007 නොවැම්බර් වන විට බලඇණියේ සියළුම සාමාජිකයන් 114 දෙනාම පාහේ ‘විනය පිළිබඳ හේතු’ මත පිටුවහල් කෙරිණි
ආශ්‍රිත

හයිටියෙහි 2007 වසර
ශ්‍රී ලංකා යුද්ධ හමුදාව
යුද්ධ සමයෙහි ලිංගික ප්‍රචණ්ඩත්වය
ලිංගික අපරාධ
උතුරු ඇමරිකාවෙහි කාන්තාවන්ට එරෙහි ප්‍රචණ්ඩත්වය
බලහත්කාරයෙන් ගණිකා වෘත්තියෙහි යෙදවීම
ක්ෂාරීය පාංශු ලෝහ යනු,  ආවර්තිතා  වගුවෙහි පිහිටි  රසායනික මූලද්‍රව්‍ය කාණ්ඩයක් වන අතර, එහි මූලද්‍රව්‍යයන් බෙහෙවින් එක්වැනි ගුණාංග සහිත වෙති
ඒවා සියල්ල,  සම්මත උෂ්ණත්වයෙහි සහ පීඩනයෙහිදී, දිලිසෙන-සුළු,  රිදීවන්-සුදු  පැහැ, තරමක් ප්‍රතික්‍රියක වන අතර,   +2 ක ආරෝපණයක් හෝ ඔක්සිකරණ අංකය +2 ක් සහිත කැටායන තැනීමට, ඒවායේ බාහිරතම ඉලෙක්ට්‍රෝන දෙක පහසුවෙන් අහිමිකර ගනියි
සටහන්

ආශ්‍රිත 

 
ආවර්තිතා වගුව
 ආවර්තිතා වගුවෙහි කාණ්ඩ
රසායන විද්‍යාව
ඔරිජින් යනු ඇමෙරිකානු රොක් සංගීත කණ්ඩායමක් වන එවැනසෙන්ස් හි ප්‍රථම ආදර්ශන සංයුත් තැටිය වේ
එය 2000 ඉල්මස 4 වනදා Bigwig Enterprises මඟින් ඉදිරිපත් වූයේ, පිටපත් 2,500ක් පමණක් ලිට්ල් රොක්, ආකැන්සාස්හි කණ්ඩායමේ සන්දර්ශන වලදී සහ Bigwig Enterprises වෙබ් අඩවියේදී අලෙවි වෙමිනි
පසුතලය
එවැනසෙන්ස් ගේ ෆෝලන් සංගීත ජයග්‍රහණයෙන් පසුව ඔරිජින් පිටපතක් ඇ
400ක් වැනි මිලකට ඊබේයි (eBay)හි විකිණුනු අතර, මුල් පිටපතක් සොයාගැන්ම අතිශය අසීරු වී තිබුණි
මෙම ඇල්බමයට පොදුවේ පූර්ණ-කාලීන ඇල්බමයක් ලෙස ව්‍යවහාර වූවද, කණ්ඩායමේ ප්‍රධාන ගායිකාව හා සහකර්තෘ ඒමි ලී මෙය "සළුවැඩූ" ආදර්ශන තැටියක් ලෙස පවසාසිටි අතර, ඔවුන්ගේ ගීතලෝලීන්ට කියා සිටියේ ඇල්බමය මිලදීගනු වෙනුවට බාගත කරගන්නා ලෙසය
මෙම තැටියේ අඩංගු වූ "Whisper", "Imaginary", හා "My Immortal"හි පූර්වානුවාදන කණ්ඩායමේ ප්‍රථම ස්ටූඩියෝ ඇල්බමය වන ෆෝලන්හි ද ආ අතර, නැවත පටිගත කළාවූ "Where Will You Go" ගීයද, 1998 නිකුත්වූ Evanescence EPහි පෙරදසුනකට බඳුන්වී තිබුණී
ගී තුනක් ඉවත් කරනු ලැබ ඇත
"Catherine", "Spanish", සහ "Listen to the Rain"
"Listen to the Rain", "Eternal" සහ "Demise" ගී අතරට දැමීමට සැලසුම් කර තිබුණද, එය ඉවත් කිරීමෙන් පසු, "Eternal" හා "Demise" එක ගීයක් ලෙස පිළිනිමවන ලදී
විවේචනාත්මක පිළිගැන්ම
ස්පින් මැගසින් සඟරාවේ මෙලීසා මය'ස් මෙම ඇල්බමයට තරු පහෙන් දෙකක් පමණක් ලබාදෙමින් ලියාසිටියේ, "මිතුරෙකු විසින් නිපදවා ඇති, මෙම දළ-කටු සටහනක් බඳු වූ සම්පූර්ණ-දිග කුළුඳූල් ඇල්බමය 'Whisper' සහ 'My Immortal' වැනි ජනප්‍රිය ගී වල සංස්කරණ තත්ත්වයේ පැවැතුණා වූ අනුවාදයන් ගෙනහැර පායි" ලෙසයි
ගීත ලැයිස්තුව

සේවා මඬුල්ල
 ඒමි ලී – ගායනය
 බෙන් මූඩි – ගිටාරය, බේස් ගිටාරය, බෙර
 ඩේවිඩ් හොජස් – පියානෝව/ඕගනය, ගායනය
අමතර සංගීතඥයින්
 විලියම් ජේම්ස් බොයිඩ් එස්ක්වය', III – "Away From Me"හි බේස් ගිටාර වැයුම්
 බෲස් ෆිට්ස්හ්යූ හා ස්ටෙෆනී පියර්ස් – "Lies" හි ගායන
 සුවී පෙට්‍රාජාජ්ර්වී, සේරා මුවර්, කැත්‍රීන් හැරිස් සහ සමන්තා ස්ට්‍රෝං – "Field of Innocence"හි කාන්තා ගායන වෘන්දය

සැඳහුම්

එවැනසෙන්ස් ඇල්බම
2000 ඇල්බම
ආදර්ශන ඇල්බම
ශ්‍රී ලංකාවේ උසස් අධ්‍යාපන ආයතනයන් හී බොහෝවිට කනිෂ්ඨ සිසුන් වෙත වාචිකව, ලිඛිතව සිදුකරනු ලබන සරදමක්, ශාරීරිකව සිදු කරනු ලබන පරුෂ සැලකීමක් හෝ ඔවුන් තුල මානසික අස්ථාවරත්වය, බිය හා චකිතය ඇතිකරවන සුලු, සාමාන්‍ය අවස්ථාවේදී පුද්ගලයෙකු විසින් සිදුනොකරන්නාවූ ක්‍රියාවන් කිරීමටයැයි සිදු කරනු ලබන බලකිරීමක් නවක වදය අර්ථ දැක්වෙයි
අනෙකුත් රටවල් සමග සැළකීමේදී, ශ්‍රී ලංකාවද ලෝකයේ නවක වදය දරුණු ලෙස මුල් බැසගත් රටක් ලෙස සැළකෙයි
ඉතිහාසය
කණ්ඩායම් එකමුතුභාවය හා එහිවූ ජීව ගුණය පවත්වා ගැනීම වෙනුවෙන් අතීත ග්‍රීක ක්‍රීඩා සමාජ තුල, නවකයන් පිළිගැනීමේදී විවිධ සරදම් හා සමච්චලයන් සිදුකල බව පැවසෙයි
මෙම ක්‍රියාවලිය පසුකාලීනව විවිධ සංශෝධන සහිතව හමුදා පුහුණු බලකායන් හීද භාවිතයට ගැනුනු අතර, ඒ හරහා අවසානයේ එය අධ්‍යාපන පද්ධති කරාද අනුක්‍රමණය විය
පළමු ලෝක යුද්ධය නිමාවීමෙන් පසු නැවත පැමිණි සොල්දාදුවන් විශ්වවිද්‍යාල තුලට ඇතුළු වීමත් සමග ඔවුන් හරහා නවක වදය අධ්‍යාපන පද්ධති තුල ව්‍යාප්ත වූ අතර, ඊට විවිධාකාර වූ වෙනස්කම් එකතු වීම නිසා කල් ගතවත්ම මූලික අරමුණු වලින් බැහැර වූ නවක වද සංස්කෘතිය සමහරක් තැන්හී අමානුෂික සහ අවදානම් ස්වරූපයක් ගති
ශ්‍රී ලංකාව
අතීත ශ්‍රී ලංකාවේ ප්‍රධාන අධ්‍යාපන ආයතනයන් වූ මහා විහාරය හෝ අභයගිරි විහාරය වැනි දැනුම් කේන්ද්‍රස්ථානයන් තුල නවක වදය වැනි ක්‍රියාවන් සිදුවූ බවට ඉතිහාසයේ සාධක දැකගත නොහැකි වේ
ඈත කාලයේ පටන් ආගන්තුක සත්කාරයෙහි ලා ප්‍රසිද්ධියක් ඉසිලූ ශ්‍රී ලංකාව තුල නවක වද සංස්කෘතිය ස්ථාපිත වීම මෙරට ඉංග්‍රීසි අධ්‍යාපනයේ ආගමනයත් සමග සිදුවිය
නිදහස ලැබීමට පෙර යුධ හමුදාව සහ ඉංග්‍රීසි පාසල් තුල නවක වදය පැවතියත්, එහි ඉස්මතු වීම නිදහස ලැබීමෙන් පසුකාලීනව සිදුවිය
නවක වදයේ ස්වරූපය
නවක වදය ක්‍රියාවලිය වර්ථමානයේ බොහොමයක් රජයේ විශ්වවිද්‍යාල තුල සහ සමහර පුද්ගලික ආයතනයන් හී ක්‍රියාත්මක වේ
මෙවැනි බහුතරයක් වූ සිද්ධීන් තුලදී, ජ්‍යේශ්ඨ සිසුන් විසින් නවක සිසුන් කෙරේ සිදුකරන සමච්චලයන් හා කවටකම් ප්‍රධාන තැනක් ගනියි
විශ්වවිද්‍යාලයක් තුල  නවක වදය ක්‍රියාත්මක වන නිශ්චිත කාල පරාසයක් පවතින අතර, සාමාන්‍යයෙන් එය නවකයන් විශ්වවිද්‍යාලය වෙත පැමිණි මුල් මාස කිහිපය තුල ක්‍රියාත්මක වෙයි
මෙම කාල පරාසය නවක වදය සමය ලෙස හඳුන්වයි. ශ්‍රී ලංකාව තුල විවිධාකාර වූ නවක වද සම්ප්‍රදායන් නිරීක්ෂණය කල හැකිවේ
සුළු නවක වදය
සුළු නවක වදයට සාමාන්‍යයෙන් වාචික හිරිහැර අයත් වෙයි
අපහසුතාවයට ලක්වන ප්‍රශ්න ඇසීම, තැති ගැන්වීම, බලහත්කාරය මගින් ගරුබුහුමන් හිමිකර ගැනීම, කථා කිරීමේ අයිතිය සීමා කිරීම, කවට රංගනයන් ඉදිරිපත් කිරීමට පෙළඹවීම, විශේෂිත අයුරින් ඇඳුම් ඇඳීමට බල කිරීම වැනි ක්‍රියාවන් මීට අයත් වෙයි
මීට ශාරීරික සහ ලිංගික හිංසනයන් ඇතුළත් නොවන අතර, බොහෝ විට සුළු නවක වදය සිදුවන්නේ විශ්වවිද්‍යාල භූමි පරිශ්‍රය තුල වේ
උග්‍ර නවක වදය
උග්‍ර නවක වදය ශාරීරික සහ ලිංගික හිංසනය අන්තයටම රැගෙන යන ක්‍රියාකාරකම් වලින් යුක්ත වේ
නිරුවත් කිරීම, ලිංගික ක්‍රියාකාරකම් වල යෙදවීම, කටුක තත්ව යටතේ ව්‍යායාම වල යෙදවීම, කායික හිංසන සිදු කිරීම වැනි දෑ මීට අයත් වේ
උග්‍ර නවක වදය බොහෝ විට සිදුවන්නේ විශ්වවිද්‍යාල නේවාසිකාගාර තුල වෙයි
සාමාන්‍ය ක්‍රියා දාමය

ආරම්භය
නවක වදය ආරම්භක සමයේදී ප්‍රසන්නවත් ස්වරූපයක් ගනු ලබන අතර, එනිසා එම කාලය මල් සමය ලෙස හැඳින්වේ
මල් සමය ක්‍රියාත්මක වන සතියක හෝ ඊට වැඩි කාලයක් තුලදී, නවකයන් සියළුම දෙනා තම සමකාලිකයින්ගේ නම්, ගම් ආදිය මතකයේ තබා ගත යුතු වන අතර, කණ්ඩායමෙහි සමකාලිකයන් එකිනෙකා අතර අනෝන්‍ය මිත්‍රත්වය වැඩිකරවීම මෙම අභ්‍යාසයෙහි මූලික අරමුණ වෙයි
(සාමාන්‍ය වහරේදී බැජ් ෆිට් එක වැඩි කරවීමට)
විශේෂිත ඇඳුම් පැළඳුම් රටා
නිශ්චිත කාල සීමාවක් අවසන් වන තෙක් විශේෂ ඇඳුම් පැළඳුම් රටාවක් අනුගමනය කල යුතු බවට නවකයින් වෙත නීති පැනවෙනු ලැබෙයි
සාමාන්‍යයෙන් ඇඳීම සඳහා නියම වන පැළඳුම් රටා තරමක් අවලක්ෂණ ස්වරූපයක් ගනියි
උදාහරණ ලෙස, හිසකෙස් හී තෙල් ගල්වා විශේෂ අයුරින් කොණ්ඩය සකස් කිරීමත්, තනි පැහැ වර්ණ වලින් යුතු ඇඳුම් පැළඳීමත්, කමිසයන්හී තීරූ නොතිබීමත්, ගැහැණු ලමයි දිගු සායවල් පැළඳීමත් දැක්විය හැකි වෙයි
විශේෂිත ඇඳුම් පැළඳුම් රටාවක් නියම කිරීම මගින් නවකයන් තුල නුහුරක් සහ අපහසුතාවයක් ඇතිකරවීමත්, අන් අය අතර අනවශ්‍ය අවධානයක් ඇතිකරවීමත් මගින් එවැනි තත්වයන් සඳහා නවකයින් හුරු කරවීමත් මෙහි අරමුණු වෙයි
මෝඩ දෑ සිදුකරවීම
විවිධ මෝඩ සහ හාස්‍ය ජනක දෑ සිදුකිරීමට නවකයින් පෙළඹවීමද නවක වදයෙහි කොටසක් වෙයි
ගසකට නැගීම, ගසකට හාදු දීම, විරුද්ධ ලිංගිකයෙකු වෙත විවාහ යෝජනා කිරීම හා එකිනෙකාගේ අත් අල්ලාගෙන සිටීමත්, ඇවිදීමත් මෙහි අංගයන් වෙයි
වාචික අඩන්තේට්ටම් සිදුකිරීම
වාචික අඩන්තේට්ටම් සිදුකිරීමේදී දුරාචාර වදන් භාවිතා කිරීම සිදු කෙරේ
අසභ්‍ය ගීත වදන් ගායනා කිරීමට පෙළඹවීමත්, සමකාලිකයින් හැඳින්වීම සඳහා නොනිසි භාෂා රටාවක් භාවිතා කිරීමත් මෙහිදී සිදුවෙයි
මෙම සමය තුලදී, ජ්‍යේෂ්ඨ සිසුන් විසින් සමස්ථ විශ්වවිද්‍යාල සමය පුරාවට නවකයින් හැඳින්වීම සඳහා නොනිසි නාමයන් ආරූඩ කිරීමත් (කාඩ් එකක් දැමීම) සිදුවෙයි
සමහරක් විශ්වවිද්‍යාලයන් තුල නවක වදය කාල සීමාවෙන් අනතුරුව, මෙම නාමය කෙටි හා වෙනස් කොට භාවිතා කරනු ලබයි
නවක වදයට සහභාගී වන හා අනීතික ක්‍රියාවන් හී නිරත වූ සිසුන්ගේ අනන්‍යතාවය, විශ්වවිද්‍යාල පාලනාධිකාරියෙන් හඳුනාගැනීම වලකනු වස් මූලික වශයෙන් මෙවැන්නක් සිදුකිරීමෙහි අරමුණ වෙයි
වාචික අඩන්තේට්ටම් සිදුකිරීමෙහි රටාවන් එක් ආයතනයක සිට තවත් ආයතනයකට වෙනස් වන අතර, සමහරක් විශ්වවිද්‍යාල තුල, අසැබි වදන් යොදා තනන ලද කාව්‍යයන් මතකයේ තබා ගැනීමත්, ගායනා කිරීමත් සිදු කරවනු ලබයි
ශාරීරික හිංසනය සිදු කිරීම
විශ්වවිද්‍යාලයක් තුල නවක වදයෙහි දැකගත හැකි දරුණුතම ආකෘතිය ලෙස ශාරීරික වද හිංසනය සැළකිය හැකි වෙයි
සමහර ජ්‍යේෂ්ඨ සිසුන් විසින් අයෙකුගේ දේහ අංගයන්, ඔහුගේ හෝ ඇයගේ ලිංගික රුචිකත්වයන් ආදිය පිළිබඳව විස්තර කිරීම් ආදිය සිදු කිරීමට මූලික රුචිකත්වයක් දක්වයි. බොහොමයක් අවස්ථාවන්හීදී, ජ්‍යේෂ්ඨ සිසුන් ඉදිරිපිට නවකයින් නිරුවත් කිරීම සිදුකරනු ලබයි
කෙසේ නමුදු ගැහැණු ළමුන් අතර මෙවැනි ලිංගික හිංසනයන් සිදු වීම විරලය
පිටස්තර දුරබැහැර ප්‍රදේශ වල සිට පැමිණ විශ්වවිද්‍යාලයීය නේවාසිකාගාරයන්හී නවාතැන් ගන්නා සිසුන් නවක වදයට ලක්වීමේ අවදානම ඉතා ඉහල වේ
දිනකට කිහිප අවස්ථාවක් නෑම, මධ්‍යම රාත්‍රී සමය තුල සීතල වතුරින් තෙමීම ආදී විවිධාකාර වූ නොයෝග්‍ය ක්‍රියාවන් කිරීමට නවකයන්ට මෙහිදී සිදුවේ
සමහර අන්ත ක්‍රියාවන් ලෙස යෝනියට ඉටිපන්දම් ආදිය ඇතුළු කිරීම (රූපා රත්නසීලිගේ සිද්ධිය), පිරිමි වෘෂණයන් ලාච්චුවක් තුලට දමා වැසීම, දිග හරින ලද කබා රඳවනයන් කණ් තුලට තෙරපීම, දිගු කාල සීමාවක් තිස්සේ ශිෂ්ණය ගැටැවීම (බෝංචි කැඩීම) ආදිය හැඳින්විය හැකිය
මෙම ශාරීරික හිංසනය සිදුවන සමය විශ්වවිද්‍යාල වහරින් භීෂණ සමය ලෙස හැඳින්වෙයි
භික්ෂු 
විශ්ව විද්‍යාලය තුළ භික්ෂූන්ට නවක වදයක් කිසි සේත් ම නොමැත
කිසිඳු කායික වාචසික පීඩනයක් ලබා නොදෙන අතර, උපසංස්කෘතික කාරණා සහ ඔවුන් විසින් ඇති කරගත් ප්‍රධාන සංස්කෘතියට මුල් තැන දෙමින් නව සංස්කෘතික කාරණ ඇතුලත් කරගනමින් උපසංස්කෘතියක් නිර්මාණය කොටගෙන තිබේ
ගැටුම් ඇති නොකර ජීවත් වීම සඳහා
 අධ්‍යාපනික අරමුණු ඉටු කර ගැනීම සදහා
 සමගිය එකමුතුකම වර්ධනය කර ගැනීම සදහා
 පරිපාලනය විසින් ගෙනෙන අවර/නිෂ්ඵල/ නිගරු/ සාවද්‍ය දේවල් වලට විරුද්ධ වීම සදහා

ආදි වශයෙන් බුද්ධිමත්ව කටයුතු කරන පිරිසක් විනා මොඩයෝ නොමැත
හානිකර පලවිපාක
නවක වදය, ඊට ලක්වූ වින්දිතයන් අතර නිරන්තරයෙන් පුළුල් පරාසමය ශාරීරික, චර්යාත්මක, සංවේදනාත්මක සහ සාමාජයීය ගැටළු ඇතිකිරීමෙහිලා සමත් වී තිබෙයි
ශ්‍රී ලංකාවේ විශ්වවිද්‍යාල තුල ස්වාධීනව සියදිවි නසා ගැනීමේ අවදානම ඉහල නැංවීමටද එය හේතු වී ඇත
නවක වදය සිදුවන කාල පරාසය තුල එය දැරිය නොහැකිව සිය පාඨමාලා හැරයන සිසුන් පිළිබඳවද වාර්ථාවන් පවතියි
මීට අමතරව දැකිය හැකි නව ප්‍රවණතාවයක් වනුයේ උසස් පෙළ සමත් වන සිසුන් රාජ්‍ය විශ්වවිද්‍යාලයන් තුලට පිවිසීම මගහැර, නවක වදය අවම පුද්ගලික උසස් අධ්‍යාපන ආයතන වලට ඇතුළු වීමයි
නවක වදය යනු හුදෙක් සාමාජයීය-නෛතික ගැටළුවක් නොවන අතර එය සතුව නිශ්චිත මානසික පදනමක්ද පවතියි
බොහොමයක් ජ්‍යේෂ්ඨ සිසුන් සිය කණිෂ්ඨ සිසුන් වෙත නවක වදය සිදුකිරීමට අපේක්ෂා නොකරන නමුත් අවසානයේ සිය සමකාලිකයන්ගේ බලපෑම මත ඊට යටත් වීමට ඔවුන්ට සිදුවෙයි
නවක වදයේ අහිතකර පැති
අතින් පයින් සිදුකරන පහර දීම්, විවිධ ද්‍රව්‍ය මගින් සිදුකරන පහරදීම් හෝ අන්තරාකාරී ක්‍රියාවන්ගෙන් සිදුවන ශාරීරික හානි
නිරුවත් කිරීම, ස්වයං වින්දනයට බල කිරීම හා අස්වාභාවික ලිංගික ක්‍රියාවන් මගින් සිදුවන ලිංගික අතවර
මානව හිමිකම් උල්ලංඝනය වීම
පාඨමාලා හැරයාම
භීතිය හා මානසික සංකූලතා ඇතිවීම
මත් ද්‍රව්‍ය හා දුම්බීමට බලහත්කාරයෙන් පෙළඹවීම
සැහැසි මානසිකත්වයන් ගොඩනැගීම
සෞඛ්‍යමය ගැටළු ඇතිවීම
ආතතිය (ක්ලමතය), මානසික අවපීඩනය (විශාධිය) සහ භීතිකා තත්වයන්
පෞර්ෂ දුර්වලතාවන් සහ කම්පන තත්ව.
 තුවාලයන්
හෘදයේ ක්‍රියාකාරීත්වය සම්බන්ධ ගැටළු
රැබ්ඩොමයෝලයිසිස් (මාංශ පේෂීන් විනාශ වීම) හා ඒ සම්බන්ධ වකුගඩු අකර්මන්‍ය වීම්
රැධිරජාරණය
(රක්තානු බිඳ වැටීම)
සිය දිවි නසා ගැනීම
මරණයට පත්වීම
නවක වදයෙහි වූ දේශපාලනය
විවිධ ශාස්ත්‍රාලයන් පෙන්වා දී ඇති පරිදි, දේශපාලනය විසින් විශ්වවිද්‍යාල සිසුන්ගේ සංධානයන් පාලනය කරනු ලබන අතර එයද නවක වදය සඳහා සෘජුවම බලපෑම් ඇති කොට තිබෙයි
විශ්වවිද්‍යාල තුල ශිෂ්‍ය ව්‍යාපාරයන් මෙහෙයවනු ලබන සමහර ශිෂ්‍ය නායකයන්, ප්‍රමුඛ උදාහරණයක් ලෙස අන්තර් විශ්වවිද්‍යාලයීය ශිෂ්‍ය බලමණ්ඩලයේ කැඳවුම්කරු, සිය උපාධි පාඨමාලාව නිමවූ වහාම දේශපාලන පක්ෂයන්ගේ සාමාජිකයෝ බවට පත්වීම සිදුවෙයි
විශ්වවිද්‍යාල තුල නවක වදය පැවතියත්, විද්‍යාලයේ නාමයට හානියක් ඇති කර ගැනීමට ඇති අකැමැත්ත හා වර්ජන වළැක්වීමට ඇති දේශපාලන බලපෑම් හේතුවෙන් තම විශ්වවිද්‍යාල තුල නවක වදය ක්‍රියාත්මක වන බව පිළිගැනීම, බොහෝ විට විශ්වවිද්‍යාල බළදාරීන් විසින් ප්‍රතික්ෂේප කරනු ලැබේ
ප්‍රධාන සිදුවීම්
1974 වසරේදී එවක විද්‍යාලංකාර විශ්වවිද්‍යාලයේ (වර්ථමානයේ කැළණිය විශ්වවිද්‍යාලය) පුහුණු ගණිත ගුරුවරු කිහිපදෙනෙකු නවක වදයට ලක්වීමක් සම්බන්ධව විමර්ෂණයක් සිදුකිරීමට, සිරිමාවෝ බණ්ඩාරනායක රජය විසින් වී. ඩබ්. කුලරත්න කොමිසම පත්කරන ලදී
එහි ප්‍රතිපලයක් වශයෙන්, උපාධි අපේක්ෂකයින් දොළොස්දෙනෙකු විශ්වවිද්‍යාලයෙන් නෙරපා දැමුණු අතර, මේ සිදුවීම සම්බන්ධව සුදුසු ක්‍රියාමාර්ගයක් ගැනීමට අසමත් වීම නිසා එහි නිළදාරීන් හතර දෙනෙකුටද දඩුවම් නියම වන ලදී
ශ්‍රී ලංකා රජය විසින් විශ්වවිද්‍යාලයීය නවක වදය සිදුවීමකට එරෙහිව ගන්නා ලද ප්‍රථම ක්‍රියා මාර්ගය ලෙස මෙය හැඳින්වෙයි
1975 වර්ෂයේදී, පේරාදෙණිය විශ්වවිද්‍යාලයේ සිදුවූ නවක වදය සිදුවීමකට සම්බන්ධ මරණයක් 1997 වසරේදී සිදුවිය
එවක 22 හැවිරිදි වියේ පසුවූ පේරාදෙණිය විශ්වවිද්‍යාලයේ කෘෂි පීඨයේ ඉගෙනුම ලැබූ රූපා රත්නසීලී ශිෂ්‍යාව, ඇයට ජ්‍යේෂ්ඨ සිසුවියන්ගෙන් හිමිවූ ශාරීරික නවක වදය දරා ගත නොහැකිව ඉන් ගැලවීම පිණිස "රාමනාදන් ශාලාවේ" නේවාසිකාගාර දෙවන මහලින් බිමට පැනීම නිසා අබාධිත තත්වයට පත්වූවාය
මහලෙන් පැනීමට මොහොතකට පෙර ඇගේ යෝනි මාර්ගයට ඉටිපන්දමක් ඇතුළු කොට තිබූ බව වාර්ථාවන්හී සඳහන්ව වී තිබුණි
1997 වර්ෂයේදී, රූපා සිය පාදයන්ට ඇතීවූ ආබාධ නිසා හටගත් සිත් තැවුල් හා කරදර හේතුවෙන් සිය දිවි නසා ගත්තාය

1993 වසරේදී, රුහුණ විශ්වවිද්‍යාලයේ චමින්ද පුංචිහේවා, සිසුවා නවක වදයට ගොදුරු වීම නිසා මරණයට පත්විය
අඟුණුකොලපැලැස්ස කෘෂී පාසලෙහි සිදු කෙරුණු නවක වදය සිදුවීමක් හේතුවෙන් ප්‍රසංග නිරෝෂණ, නම් හක්මණ සිට පැමිණි සිසුවෙකු මරණයට පත්විය
1997 වසරේදී, පේරාදෙණිය විශ්වවිද්‍යාලයේ ඉංජිනේරු සිසුවෙකු වූ 21 හැවිරිදි එස්. වරප්‍රකාශ්, ජ්‍යෙෂ්ඨ සිසුන් විසින් ලබා දුන් දරුණු නවක වදය අතරතුර වකුගඩු අක්‍රීය වීමෙන් මරණයට පත්විය
රුහුණ විශ්වවිද්‍යාලයේ පළමු වසරේ සිසුවියක, නවක වදයේ ප්‍රතිඵලයක් ලෙස 1997 වසරේදී සිය දිවි නසා ගන්නා ලදී
1997 වසරේදී, අම්පාර හාඩි තාක්ෂණික ආයතනයෙහි පළමු වසරේ සිසුවෙකු වූ කැලුම් තුෂාර විජේතුංග, දැඩි වෙහෙසකර ව්‍යායාම කිරීමට සහ අධිමාත්‍ර මත්ද්‍රව්‍ය ප්‍රමාණයක් ලබා ගැනීමට සිදු වීම නිසා ඇතිවූ වකුගඩු අක්‍රීය වීමක් හේතුවෙන් මරණයට පත්විය
නවක වදයට එරෙහි ව්‍යාපාරයකට මුල පිරූ ශ්‍රී ජයවර්ධනපුර විශ්වවිද්‍යාලයේ කළමනාකරණ පීඨයේ තෙවැනි වසරේ ඉගෙනුම ලැබූ, සමන්ත විතානගේ සිසුවා 2002 වර්ෂයේදී නවක වදය සම්බන්ධ රැස්වීමක් අතරතුරදී ඝාතනයට ලක් විය
2006 වසරේදී, ශ්‍රී ජයවර්ධනපුර විශ්වවිද්‍යාලයේ උප කලපතිවරයා වූ මහාචාර්ය චන්දිම විජේබණ්ඩාර මහතා, විශ්වවිද්‍යාලයෙන් නවක වදය පලවා හැරීමට ඔහු දුන් නියෝග වලට සිසුන් අනුකූල නොවීම හේතුවෙන්, සිය ධූරයෙන් ඉල්ලා අස්විය
රුහුණ විශ්වවිද්‍යාලයේ මානව ශාස්ත්‍රය සහ සමාජ විද්‍යාවට සම්බන්ධ සිසුවියකගේ ගාත්‍රයක් 2011 වර්ෂයේදී, විශ්වවිද්‍යාලයීය ආපන ශාලාවෙහි සිදුකල නවක වදය සිද්ධියක් අතරතුර අර්ධ-අඩපණ තත්වයකට පත්විය
නීතිමය රාමුව

ශ්‍රී ලංකා ආණ්ඩුක්‍රම ව්‍යවස්ථාවේ වගන්ති මගින් සියළුම ශ්‍රී ලාංකික පුරවැසියන්ගේ මානව හිමිකම් සුරක්ෂිත කිරීමට පියවර ගෙන තිබේ
එය රටෙහි උත්තරීතර නීතිය වශයෙන් පිළිගැනේ
ව්‍යවස්ථාවට අනූව ඕනෑම මානව හිමිකම් උල්ලංගණය වන සිදුවීමකදී හෝ කඩකිරීමක් සිදුවීමට ආසන්න අවස්ථාවකදී, 126 වන වගන්තියේ නියමයන්ට අනූව රටෙහි පුරවැසියාට ශ්‍රේෂ්ඨාධීකරණයට පෙත්සමක් ගොනු කල හැකි වෙයි
යම් කිසි අයෙකු විසින් ඕනෑම පාර්ශවයකට සිදුකරනු ලබන කෘර, මිලේච්ච හෝ අවඥා සහගත සැලකීමක්, මානව හිමිකම් උල්ලංගනය වීමක් ලෙස ව්‍යවස්ථාව මගින් වැඩිදුරටත් හුවා දක්වා තිබේ
විශ්වවිද්‍යාල සිසුහූද රටෙහි ක්‍රියාත්මක පොදු නීතිය යටත් පුරවැසියන් සේ සැළකෙයි
එම නිසා ව්‍යවස්ථාමය බලාත්මක කිරීම්, විශ්වවිද්‍යාල සිසුන්ටද එක සේ සමාන ලෙස බලපායි
ඔවුන් විසින් සිදුකරන ඕනෑම ආකාරයක සිවිල් හෝ සාපරාධී ක්‍රියාවක්, දඬුවමකට හේතු වන අතර විශ්වවිද්‍යාල සිසුන් විසින් සිදුකරන එවැනි හිමිකම් කඩකිරීමකදී ඔවුන් අදාල අධිකරණයක් ඉදිරියේ නඩු විභාගයකින් අනතුරුව ලබා දෙන සුදුසු දඬුවමකට යටත් විය යුතු වෙයි
1997 වසරේ සිදුවූ නවක වදයට අදාල සිද්ධීන් පෙළකින් අනතුරුව, ශ්‍රී ලංකා පාර්ලිමේන්තුව විසින්, අධ්‍යාපන ආයතනයන්හී නවක වදය සහ වෙනත් ස්වරූපයේ සාහසික ක්‍රියා තහනම් කිරීමේ 1998 අංක
20 පනත සම්මත කර ගන්නා ලදී
නවක වදය, වෙනත් ස්වරූපයේ සාහසික ක්‍රියා සහ නොහොබිනා සැළකීම් ආදිය අධ්‍යාපන ආයතනයන් තුලින් තුරන් කර දැමීම පනතේ සවිස්තරාත්මකව නිරූපණය කොට තිබේ
1978 අංක 16 යන විශ්වවිද්‍යාල පනත යටතේ පිහිටුවා ඇති සියළුම උසස් අධ්‍යාපන ආයතනයන් සහ පනතට අදාල උසස් අධ්‍යාපන ආයතනයන් මේ යටතේ නිරූපිතය
නවක වදයට එරෙහි ව්‍යාපාරයන්
ඉන්දියාවේ මෙන් නොව ශ්‍රී ලංකාව තුල නවක වදයට එරෙහි නිශ්චිත පෙළගැසීමක් දැකගත නොහැකි වේ
නමුත් නවක වදය ක්‍රියාත්මකව පවතින පීඨයන් වල, වාර්ෂිකව නවක වදය දරුණු වන අවස්ථාවන් වලදී නවක වදයට එරෙහි ව්‍යාපාරයන් ක්ෂණිකව ඉස්මතු වන අවස්ථා දැක ගත හැකි වෙයි
ශ්‍රී ලංකාවේ විශාලතම විශ්වවිද්‍යාලය සේ සැළකෙන පේරාදෙණිය විශ්වවිද්‍යාලය තුල 1996 වසරේදී මෙවැනි නවක වදයට එරෙහි ව්‍යාපාරයක් ගොඩ නැගුණු අතර, ඊට පෙර එවැනි පෙළ ගැසීමක් දක්නට නොවිණි
මෙවැනි සිදුවීම් ගොඩනැගෙන අතරවාරයේ නවක වදයට එරෙහි ව්‍යාපාරයන් අනෙකුත් සියළුම විශ්වවිද්‍යාලයන්හීද ආරම්භ වීම දැකගත හැකි වූ අතර, මෙවැනි ව්‍යාපාර බිහිවීමත්, නීතිය දැඩි කිරීමත් සහ නවක වදය සිදුකිරීමට ප්‍රායෝගිකව අපහසුතා ඇතිකරවීමත් වැනි කරුණු හේතුවෙන් සමහර විශ්වවිද්‍යාලයන්හී සමහර පීඨ තුලින් නවක වදය ඉවත් කර දැමීමට අවස්ථාව හිමි වුණි
කෙසේ වූවත් සමහර අවස්ථාවන් හීදී නවක වදයට සහය දක්වන හා එරෙහි වූ ව්‍යාපාරයන් අතර අභ්‍යන්තර ගැටුම් හටගත් අවස්ථාවන්ද සිදුවී තිබෙන අතර, නවක වදයට එරෙහි ව්‍යාපාරයක පුරෝගාමියෙකු ලෙස කටයුතු කල ශ්‍රී ජයවර්ධනපුර විශ්වවිද්‍යාලයේ තුන්වන වසරේ ඉගෙනුම ලබමින් සිටි කළමණාකරණ සිසුවෙකු වූ සමන්ත විතානගේ සිසුවාගේ ඝාතනය මෙවැනි ගැටුමක් නිසා ඇතිවූ ප්‍රතිපලයක් ලෙසින් දැක්විය හැකි වේ
නවක වදය සම්බන්ධ සාකච්චාවක් අතරතුරදී ඔහු ඝාතනයට ලක්විය
ශ්‍රී ලංකා රජය විසින් නවක වදය වැලකීමට ගත් පියවර 
විටින් විට විශ්වවිද්‍යාල පරිශ්‍රයන් තුල නවක වදය තහනම් කරමින් දැන්වීම් ඇලවීම, නවක වදය පැමිණවූ ජ්‍යෙෂ්ඨ සිදුන්ට දඞුවම් පැමිණවීම හැරුණු විට, ශ්‍රී ලංකා රජය විසින් මෑතදී ගත් ප්‍රධාන තීරණයක් වන්නේ නවක සිසුනට හමුදාව විසින් නායකත්ව පුහුණුවක් ලබා දීමයි
කිසියම් රාජ්‍ය විරෝධී දේශපාලන සංවිධාන වලට විශ්වවිද්‍යාලය තුලදී එරෙහිවීමට මානසික හා ශාරිරික පසුබිම සැලසීම ඊනියා හමුදා නායකත්ව පුහුණුවෙහි පැහැදිලි හා අපැහැදිලි අභිමතාර්ථයන් අතුරින් කිහිපයකි
මෙම පියවර ඔස්සේ නුදුරු අනාගතයෙහිදීම  නවකයන් විසින් ජ්‍යෙෂ්ඨ සිසුන් වෙත අභියෝග එල්ල කොට නවක වදය මුලිනුපුටා දැමීම සිදුවීම පසකි
වැඩිදුර කියවීම්
 රත්නසිරි බණ්ඩාර, එස්.එම්, නවක වදය සහ නවක සතුට, කොලිටි ප්‍රින්ටර්ස් - හෙට්ටිමුල්ල (2002), ISBN 955-96223-2-X
 මහාචාර්ය චන්ද්‍රිකා ජයසිංහ, උසස් අධ්‍යාපන ආයතනයන්හී සිදුවන නවක වධය, උසස් අධ්‍යාපන අමාත්‍යංශය, ISBN 978-955-9025-01-6

මේවාද බලන්න
නවක වදය
රූපා රත්නසීලි සිද්ධි දාමය
සමන්ත විතානගේ
නවක වදය වළක්වාලීමේ විශ්වවිද්‍යාල පනත

ආශ්‍රිත

බාහිර සබැඳි
රැගිං ඉන් එඩියුකේෂනල් ඉන්ස්ටිටියුට්ස්
අ හියුමන් රයිට්ස් පර්ස්පෙක්ටිව්
යුනිවර්සිටි ඩිස්ටර්බන්සස්, ස්ට්‍රයික්ස් ඇන්ඩ් රැගිං
යුනිවර්සිටි කිලිංග්ස් ඇන්ඩ් ෆයිව්-ස්ටාර් ගන් ෆයිට්ස් 
JVP අන්ඩර්ග්‍රැඩ්ස් ත්‍රෙටන්ඩ් මී විත් ඩෙත් – ප්‍රොෆ් නලින් ද සිල්වා 
වට් ඉස් අ යුනිවර්සිටි ඉන් ශ්‍රී ලංකා නව්
වී විල් ස්ටොප් රැගිං ඉන් යුනිවර්සිටීස්
UGC
ඇන්ටි-ඉන්ටර්ලෙක්චුවල් බිහේවියර් ඔෆ් යුනිවර්සිටි ස්ටුඩන්ට්ස්
Official වෙබ් සයිට් ෆෝර් ඇන්ටිරැගර්ස් 
ෆ්‍රෙෂර්ස්, කෝල් 119 ඉෆ් රැග්ඩ්
රැගිං ඉන් ශ්‍රී ලංකාන් යුනිවර්සිටීස් ඇන්ඩ් ඇන්ටි-රැගිං ඇක්ට් ඔෆ් ශ්‍රී ලංකා

නවකවදය - ශ්‍රී ලංකා
නවක පුද්ගලයෙකු හෝ සමූහයක්, සාමාජීය කණ්ඩායමක් තුලට ප්‍රවේශකර ගැනීමේදී සිදුකරනු ලබන විධික්‍රම සහ පිළිවෙත් (හිරිහැර කිරීම, අපහාස කිරීම, බැණ වැදීම වැනි), නවක වදය ලෙස හැඳින්වෙයි
මෙය බොහෝ විට උසස් අධ්‍යාපන ආයතනයන්හී දැක ගත හැකිවෙයි
වදන්

සිංහල
සිංහල බසින් සැමවිටම නවකවදය හෝ නවක වදය ලෙස භාවිතාවේ
වෙනත්
 අමෙරිකානු සහ බ්‍රිතාන්‍ය ඉංග්‍රීසි
හේසිං
 ඔස් ට්‍රේලියානු ඉංග්‍රීසි
බැස්ටාඩයිසේශන්
 දකුණු ආසියා ඉංග්‍රීසි
රැගිං  (ඉන්දියාව, පාකිස්තානය, බංග්ලාදේශය සහ ශ්‍රී ලංකාව)
ලන්දේසි
ඩෘෘපිං

විශය පථය
වත්මන් සිසුන් විසින් නවක සිසුන් වෙත හිරිහැර සිදු කිරීම, ඇමක් ලෙස යොදා ගැනීම නවක වදයේදී සිදුවෙයි
නවක සිසුන් මානසික හෝ ශාරීරික අඩන්තේට්ටමට ලක්වන බොහෝ අවස්ථාවන්හී මෙය උග්‍ර තත්වයක් දක්වා වර්ධනය වන අවස්ථා බහුලය
මතභේද

මේවාද බලන්න
ශ්‍රී ලංකාවේ නවක වදය

ආශ්‍රිත

බාහිර සබැඳි

 රැගිං ඉන් බංග්ලාදේශ්
 රැගිං ඉන් ඉන්ඩියා- Menace 
 රැග් පිකර්
 ඉන්ඩියන් ගවර්න්මන්ට් ලෝන්ච් ඇන්ටි රැගිං වෙබ්සයිට් 
 රැගිං ඉන් යූඑස්ඒ 

නවක වදය
වෛද්‍ය අචල උපේන්ද්‍ර ජයතිලක කොළඹ විශ්වවිද්‍යාලයේ කථිකාචාර්යවරයෙක් සහ සිංහල ග්‍රන්ථ පරිවර්තකයෙකි
කෘති

තාක්‍ෂණික
 කිරි වසකලෝ කවරහුද
කිරි
බොන්නට පෙර සිතා බලමු

දේශපාලන
 ලතින් අමෙකාව
ෆිදෙල් කැස්ත්‍රෝ සමග සාකච්ඡාවක්
 චාවේස්
වෙනිසිවුලාව සහ නව ලතින් අමෙරිකාව

ප්‍රබන්ධ
 අපූරු ඌරු පැටවු
 යහලුවෝ තුන්දෙනා
 පුතුන්ගේ හදවත
පේරාදෙණිය විශ්වවිද්‍යාලයේ සිසුවියක්ව සිටියදී නවක වදයෙන් බේරීමට ගත් උත්සාහයකදී ස්ථිර අබාධීත තත්‍වයකට පත්වූ රූපා රත්නසීලි ඉන් වසර 22කට පමණ පසුව සියදිවි නසාගන්නා ලදී
ඇයගේ මරණය  ශ්‍රී ලංකාවේ විශ්වවිද්‍යාලයීය නවක වදය හේතු කොට සිදුවූ ප්‍රථම මරණය ලෙස සැලකේ.

මුල් අවධිය
ඇල්පිටිය මහඒදන්ඩ නම් ග්‍රාමයේ දිළිදු පවුලක රූපා උපත ලැබුවාය
සිය පාසල් අධ්‍යාපන කටයුතු විවිධ බාධක හමුවේ වුවද කරන්දෙණිය විද්‍යාලයෙන් සාර්ථකව නිම කලාය
විශ්වවිද්‍යාල දිවිය
1975 මැයි 16 වන දින පේරාදෙණිය විශ්වවිද්‍යාලයේ කෘෂි විද්‍යා පීඨයට ඇතුලත් විය
විශ්වවිද්‍යාලයට ඇතුලත් වූ රූපා ඇයට නේවාසිකාගාරය ලෙස හිමිවූ රාමනාදන් ශාලාවෙහි  තවත් යෙහෙළියක සමග සතියක පමණ කාලයක් ගත කල බව සඳහන්ය
නවක වදයට ලක්වීම සහ අබාධිත වීම
තවත් යෙහෙළියක සමග රූපා සිය නේවාසිකාගාරයේ විසූවත්, ඇයට නවක වදය හිමි වූ දින රුපාගේ යෙහෙළිය කාමරයේ නොවූ බව පැවසෙයි
දහවල් වරුවෙහි ඇද සිටි ගවුම ගලවන ලෙස ජ්‍යේෂ්ඨ සිසුන්ගෙන් නියෝග ලත් රූපා එය ප්‍රතික්ෂේප කිරීමත්, රාත්‍රියෙහි ඇගේ කාමරය වෙතට නැවතත් ජ්‍යේෂ්ඨ සිසුන් පැමිණීමත් නිසා ඇතිවූ බිය හේතුවෙන් කාමරයේ ජනෙල් පියනක් විවෘත කෙරූ රූපා ඉන් පිටතට පැන්නාය
රාමනාදන් ශාලාවේ දෙවන මාලයේ සිට පහතට වැටුණු ඇයගේ දෙපයට ඉන් බරපතල හානි සිදුවීම නිසා රූපා ආබාධිත තත්වයට පත් වූවාය
සමහර වාර්ථාවන්ට අනූව ජ්‍යෙෂ්ඨ සිසුවියන්, නවක සිසුවියන්ගේ යෝනි මාර්ගයට විවිධ දෑ ඇතුලත් කරමින් සිදුකෙරූ ලිංගික හිංසනය දැරීමට නොහැකි වීම හේතුවෙන් රූපා ගොඩනැගිල්ලෙන් පහතට පිනූ බව සඳහන්ය
දිවියේ ඉතිරි සමය
ආබාධිත තත්වයට පත් වූ රූපාගේ ඉදිරි සරසවි ගමන මෙම සිදුවීමෙන් අනතුරුව නිමව ගිය අතර, එතැන් පටන් දුක් කම්කටොළු සහිතව ඇය වසර 20 කට අධික කාලයක් දිවි ගෙව්වාය
වරක් මානසික රෝගයකටද ඇය ගොදුරු වූ බව පැවසෙයි
පසුව 1985 වසරේ සැප්තැම්බර් 30 වන දින එවක ජනාධිපති වූ ජේ.ආර්. ජයවර්ධන මහතාට ඇයගේ තත්වය පහදා යැවූ ලිපියකට පිළිතුරු ලෙස රූපාට 1985 දෙසැම්බර් 19 වනදිනදී ජනාධිපති අරමුදලෙන් රු.25000 ක මුදල් ආධාරයක් හිමි විය
මීට අමතරව උසස් අධ්‍යාපන අමාත්‍යංශය මගින්ද රූපාට රු.50000 ක මුදලක්, නිවසක් හා මාසික දීමනාවක් ලබා දෙන බව පැවසීම නිසා ඇයට සිය හිතවතුන්ගෙන් ලැබුණු ආධාරද නතර වූ අතර, රූපා ඉන් තවත් අසරණ වූයේ උසස් අධ්‍යාපන අමාත්‍යංශය මගින් ලබා දුන් එම පොරොන්දුව සැබෑවක් බවට පත් නොවීම නිසාය
මරණය
පසුව නිවසේ සිට රෙදි මැසිමට යොමුවූ රූපාගේ එම උත්සාහයද අසාර්ථක වීම නිසා අසරණභාවයට පත්ව සිටි ඇය 1997 වර්ෂයේදී සිය රෝද පුටුවෙන්ම ගොස් ගෙවත්තේ වූ ළිඳට පැන සියදිවි නසා ගත්තාය
මේවාද බලන්න 
 ශ්‍රී ලංකාවේ නවක වදය
 නවක වදය
 සමන්ත විතානගේ

ආශ්‍රිත

නවකවදය - ශ්‍රී ලංකා
ශිෂ්ට සම්මත සමාජයක් තුළ බියෙන් සැකෙන් තොරව ජීවත්වීමේ අයිතිය නීතිය යෑයි අවධාරණය කළ හැකිය
විවිධ ආගම් තුළින් හැඩ ගැසුන මිනිසාට තමන් අනෙකකු විසින් ඝාතනය නොකරන බවට, තමන් සතු දේ පැහැර නොගන්නා බවට තම පවුල් ජීවිතයට අන් අය විසින් අනවශ්‍ය ආකාරයෙන් බලපෑම් නොකරන බවට, යන සහතිකය නොලැබීම හේතුකරගෙන මිනිසාට නීතියේ අවශ්‍යතාවය දැඩිව දැනෙන්නට ඇත
භික්‍ෂු සමාජය තුළද භික්‍ෂුව දුසිල්වත් වීම හේතු කරගෙන බුදුන්වහන්සේ විනය නීති පැනවූහ
නීතිය යන්නට විවිධ අර්ථකථන සපයා ඇත
මිනිසාගේ බුද්ධියෙන්ම සමාජයේ යහපතට සාදාගත් ක්‍රමයකි නීතිය
මෙය, ජී. ඩී. ජැරට්, පියතුමාගේ මතයයි
එතුමා අවධාරණය කරන අන්දමට සියලු දෙනාම එකතුවීම, එකතුව සාකච්ඡා කිරීම, ඒ අනුව පිළිපැදීම නීතිය යනුයි
මීට ශතවර්ෂ ගණනාවකට පෙර ක්‍රි
සවැනි ශතවර්ෂයේදී පමණ ඉන්දියාවේ ගණ තන්ත්‍ර පාලන ක්‍රමයට අනුව ඇති වූ නීති මූලයන් හෙවත් සප්ත අපරිහානික ධර්ම තුළද මේ අදහස ගැබ්ව තිබේ
සම්පූර්ණයෙන්ම බෞද්ධ අදහසක් මත ගොඩ නැගුණ මේ ගණ තන්ත්‍ර පාලන ක්‍රමය තුළින් ශිෂ්ට සම්මත සමාජයක් බිහි වූ බවට නිදර්ශන තිබේ
බුදුන්වහන්සේ භික්‍ෂුන්ටත් මේ සප්ත අපරිහානික ධර්ම අනුගමනය කරන ලෙස අවවාද කළහ
ඉම්මානුවෙල් කාන්ට් (ක්‍රි
ව. 172-180) එක මිනිසෙකුගේ අදහස් අනිත් අයගේ අදහස් සමග ගැලපේ නම් එය නීතිය යෑයි පවසයි
රිචඩ් හූකර් (1554 - 1660) බුද්ධියෙන් යමක් කල්පනා නොකොට එය මේ විදියට පිළිපැදිය යුතුයෑයි සම්මත කරගත් ව්‍යස්ථාව නීතිය යනුවෙන් හඳුන්වයි. බුදුදහම මේ ධර්මතා චාරිත්‍ර වාරිත්‍ර වශයෙන් ගෙන තමන් හිකමවිය යුතු කරුණු වශයෙන් පන්වාදෙන අතර දියෙන් කිරි වෙන්කරගන්නට බැරුවා සේ ඔවුනොවුන් අතර අවබෝධයෙන් හා සහජීවනයෙන් යුතුව කටයුතු කිරීමටද උපදෙස් ලබාදෙති
6-7 ශතවර්ෂවලදී පමණ තම රටේ නීතිය ව්‍යවහාර වූ බව සකලන ඉන්දියානුවන් නීති මූලාශ්‍රයක් හැටියට සැලකුවේ මනුස්මෘතියේ එන මනු නීතියයි
ඊට සමගාමීව ශ්‍රී ලංකාවේද දියුණු පාලන ක්‍රමයක් හා නීති ක්‍රමයක් භාවිතා විය
පසු කලෙක අප රටේ ව්‍යවහාර වූයේ බොදු නීතියයි
එය දේවානම් පියතිස්ස රජතුමාගෙන් ආරම්භ වූවායෑයි සැලකේ. එතුමා බුදුදහම වැළඳ ගැනීමෙන් පසු ධර්මාශෝක රජතුමාගේ අනුග්‍රහයෙන් නැවත වරක් අභිෂේකය ලැබූහ
මේ අභිෂේකය මීට පෙර නොවූ විරු අභිෂේකයක් බව "තතො පුබ්බේ පන ඊදිසං අභිසේක ගහණං නාම නත්ථිs යෑයි මහාවංශ ටීකාවෙහි සඳහන් වේ
මීට පෙර ලාංකික රජෙකුට නොලැබුණ තරමේ ඉහළ තත්ත්වයක් මේ අභිෂේකය තුළින් ලැබී ඇත
ඒ නිසාම එතුමා උපාධි නාමයක් වූ "දෙවනපිය" නම් විරුදාවලියෙන්ද පිදුම් ලැබූහ
පසු කාලීනව බිහි වූ බොහෝ රජවරුද බුදුදහමට අනුව තම රාජ්‍යය පාලනය කළහ
දහමේ එන මූලික හර පද්ධතීන් ඒ අයුරින්ම අනුගමනය කරන්නට කැමැති වූ සමහර රජවරු බුද්ධත්වයද ප්‍රාර්ථනා කළහ
සිරි ලක්හි නොබෝසත්හු නොරජවත් යෑයි කියන සිව්වන මහින්දයන්ගේ 

ඡේතවනාරාම පුවරු ලිපිය එයට සාධක සේ දැක්විය හැකිය